Napadač na ambasadu SAD odlikovan pripadnik JNA | Dnevna Gazeta\nNapadač na ambasadu SAD odlikovan pripadnik JNA\nPrema preliminarnim nalazima, crnogorska policija sumnja da je Dalibor Jauković, muškarac rođen u Kraljevu a koji je živio u Podgorici, napadač koji je sinoć oko ponoći bacio bombu na ambasadu Sjedinjenih Američkih Država u Podgorici, nakon čega je izvršio samoubistvo.\nPolicija ispred ambasade SAD u Crnoj Gori (Foto:Screenshot)\nMotiv napada je i dalje nepoznat, a mediji javljaju da se na Jaukovićevom fejsbuk-profilu može vidjeti da je nagrađen medaljom za „zasluge u oblastima odbrane i bezbjednosti Savezne Republike Jugoslavije 1999. godine“, koju mu je dodijelio Slobodan Miložević.\nPortparol Ambasade SAD u Podgorici Džef Adler saopštio je da „Ambasada obavlja internu proceduru kako bi utvrdila bezbjednost svog osoblja“, dok je podsekretar Stejt departmenta Stiv Goldstin kazao da su očevidci vidjeli čovjeka kako baca objekat preko zida ambasade, prenosi ’Njujork tajms‘“, ali se ne vidi i da je iko povrijeđen.\nGoldstin je dodao i da su bezbjednosni zvaničnici ambasade pretražili teren i da nisu nađene druge eksplozivne naprave, a da zgrada nije oštećena u napadu.\nAmbasada SAD je na svom sajtu sopštila da je u toku „aktivna bezbjednosna situacija i savjetovano je američkim državljanima da izbjegavaju ambasadu do novog obavještenja.\nRUSIJA NE DOZVOLJAVA MEŠANJE: Američkim diplomatama zabranjeno da prate izbore u Rusiji


NEGIRANJE, FALSIFIKOVANJE I RELATIVIZACIJA: Hiljade ratnih zločinaca slobodno šeta ulicama srpskih gradova -\nYou are at:Home»DRUŠTVO»NEGIRANJE, FALSIFIKOVANJE I RELATIVIZACIJA: Hiljade ratnih zločinaca slobodno šeta ulicama srpskih gradova\nNEGIRANJE, FALSIFIKOVANJE I RELATIVIZACIJA: Hiljade ratnih zločinaca slobodno šeta ulicama srpskih gradova\nBy admin\t 9th August 2020 No Comments\nPošto je Srbija zvanično na putu evrointegracija, Evropska komisija objavila je redovan polugodišnji izveštaj o trenutnom stanju u poglavljima 23 i 24, piše Tomislav Marković za Al Jazeera Balkans.\nPrvo poglavlje odnosi se na pravosuđe i osnovna prava, a drugo se tiče pravde, slobode i bezbednosti. Dobar deo ovog izveštaja posvećen je napretku Srbije u oblasti procesuiranja ratnih zločina, mada je termin napredak prilično neadekvatan kad je ova tema u pitanju.\nSrbija se obavezala da sudi ratnim zločincima i da potraga za zločincima i suđenja budu efikasnija. Zato je i donela dokument pod imenom „Akcioni plan za Poglavlje 23“ u kojem je definisano kako će sprovoditi preporuke Evropske unije čiji član, navodno, želi da bude.\nSve je u tom Akcionom planu na svom mestu, sve je lepo zamišljeno i napisano. Na primer, tu stoji da će biti izrađen tekst Tužilačke strategije za istragu i gonjenje ratnih zločina u Srbiji.\nTa strategija se zasniva na ne može biti boljim principima: „fokusirane istrage i krivična gonjenja; istragu i krivično gonjenje najodgovornijih učinilaca ratnih zločina bez obzira na njihov rang; stavljanje žrtve u fokus prilikom istrage i vođenja postupka; posvećivanje posebne pažnje zaštiti svedoka…“\nI zaista, izrađena je dotična strategija, eno je na sajtu Tužilaštva za ratne zločine (TRZ) pod zvučnim imenom „Tužilačka strategija za istragu i gonjenje ratnih zločina u Republici Srbiji 2018-2023.“\nSve je tu lepo predviđeno: kako povećati efikasnost rada Tužilaštva za ratne zločine, kako pojačati institucionalne kapacitete ove ustanove, kako zaštititi žrtve i svedoke zločina i pružiti im podršku, koje nove tehnologije i metode rada treba primeniti itd.\nSve je tu, ništa ne fali, postoji samo jedan mali problem: stvarnost nimalo ne liči na ono što piše u ovim dokumentima. Srbija se bavi ratnim zločinima, ali samo na papiru.\nU tužnoj stvarnosti Srbija je sigurna kuća za ratne zločince, što je i logično, budući da je na čelu države čovek koji je onomad proglasio Narodnu skupštinu za „sigurnu kuću za Ratka Mladića“.\nZato je i izveštaj Evropske komisije izrazito negativan, odnosno Srbija je “i dalje daleko od napretka u oblasti ratnih zločina, iako je Poglavlje 23 otvoreno još pre četiri godine”, kako podseća Fond za humanitarno pravo.\nEvropska komisija podseća zaboravnu državu Srbiju da je preuzela obavezu da u potpunosti prihvati sve odluke i presude Haškog tribunala, kao i obavezu da sarađuje sa njegovim naslednikom – Međunarodnim rezidualnim mehanizmom za krivične sudove.\nTo znači da srpski zvaničnici nipošto ne bi smeli da u javosti osporavaju i negiraju haške presude. Serž Bramerc je još pre nekoliko godina upozoravao srpske vlasti da prestanu sa revizijom istorije i poricanjem sudski utvrđenih činjenica, ali to je bila uzaludna rabota.\nSrpski državni funkcioneri prema ratnoj prošlosti i zločinima gaje specifičan odnos sačinjen od negiranja, poricanja, falsifikovanja i relativizacije, sa primesama glorifikacije masovnih ubica.\nVodeći političari koriste svaku priliku da negiraju genocid u Srebrenici, ne obazirući se nimalo na presude Haškog tribunala, na hiljade svedočanstava i dokaza.\nAleksandar Vučić, Ana Brnabić, Aleksandar Vulin, Ivica Dačić i sva ostala vlastela takmiče se ko će da bude kreativniji u ispoljavanju neljudskosti i privrženosti zločinstvu. Njih ni bezmerna patnja žrtava ne obavezuje ni na šta, oni je čak i ne primećuju, pa nije ni čudo što fućkaju na međunarodne obaveze koje su prihvatili…\nCeo tekst možete pročitati na portalu Al Jazeera Balkans.\nAleksandar Vučić ratni zločinci ratni zločini skupština srbije SNS Srbija\nPrevious ArticleNEDOVOLJNI SAMI SEBI: Bez novca iz dijaspore rupe u budžetu BiH\nNext Article IZETBEGOVIĆ: Nezavisnost Republike Srpske ne sme i neće biti nagrada za genocid


Kako je SSSR pomogao Americi nakon ubistva Kenedija - 29.10.2017, Sputnik Srbija\nKako je SSSR pomogao Americi nakon ubistva Kenedija\nVlasti Sovjetskog Saveza su praktično odmah posle ubistva predsednika SAD Džona Kenedija predale američkim vlastima niz dokumenata o Liju Harviju Osvaldu koji... 29.10.2017, Sputnik Srbija\nrusija, vesti, svet, sssr, džon kenedi\n07:23 29.10.2017 (Osveženo: 08:35 29.10.2017)\nVlasti Sovjetskog Saveza su praktično odmah posle ubistva predsednika SAD Džona Kenedija predale američkim vlastima niz dokumenata o Liju Harviju Osvaldu koji je u skladu sa zvaničnim zaključcima Vašingtona bio proglašen organizatorom i izvršiocem tog zločina.\n28 Oktobar 2017, 15:08\nInformacija da je Moskva pružila pomoć Vašingtonu nalazi se u arhivskim dokumentima američke administracije koji se tiču istrage ubistva Kenedija. Ovaj dosije je objavljen protekle nedelje, nakon što je Donald Tramp naložio da se sa njega skine oznaka tajnosti.\nPodaci da su SSSR predale dokumenta o Liju Harviju Osvaldu nalaze se u izveštaju koji je 2. decembra 1966. godine poslao Martin Votson specijalnom pomoćniku predsednika SAD Linkolna Džonsona koji je faktički bio načelnik aparata Bele kuće — direktoru FBI Edgaru Huveru.\n„Posle ubistva predsednika Kenedija sovjetski ambasador Anatolij Dobrinjin je predao državnom sekretaru SAD predmet koji je, navodno, u potpunosti sadržao konzulski dosije Lija Harvija i njegove supruge Marine Osvalda koji je čuvan u Ambasadi SSSP-a u Vašingtonu. Zatim su sovjetske vlasti predale američkim vlastima dokumenta o hospitalizaciji Lija Harvija Osvalda u SSSR-u. Poslednje potvrđuju ranije dobijeni podaci koji ukazuju na pokušaj Osvalda da izvrši samoubistvo u Sovjetskom Savezu“, navodi se u izveštaju Huvera.\n27 Oktobar 2017, 10:36\nTaj memorandum koji je imao gif „službena tajna“ bio je posvećen reakciji sovjetskog rukovodstva na pogibiju 35. predsednika SAD.\nPrema našem izvoru, rukovodeća lica Komunističke partije Sovjetskog Saveza smatrala su da su „ultradesne snage“ u SAD splele dobro organizovanu zaveru kako bi izvršili „puč“. Oni su mislili da ubistvo nije bilo delo jednog čoveka, već da je rezultat pažljivo planirane kampanje nekoliko ljudi. Prema njihovim osećanjima, ti ljudi su želeli da iskoriste ubistvo u antikomunističke svrhe u SAD i nameravali su da prekinu pregovore sa Sovjetskim savezom, da napadnu Kubu i da prošire rat dalje“, pisao je Huver koji je stvorio FBI 1935. godine i bio na njegovom čelu sve do svoje smrti 1972. godine.


Naslovna/Politika/Ćosić: Pozivanje na bojkot proizvoda iz srpske je tragigomika društva u BiH\nISTOČNO SARAJEVO – Pozivanje na bojkot proizvoda iz Republike Srpske u Federaciji BiH je apsurd društva u BiH i tragikomična situacija, izjavio je danas načelnik opštine Istočno Novo Sarajevo Ljubiša Ćosić.\n“Svaki čovjek pa bio to i vlasnik neke firme ima pravo na svoje mišljenje i ja u tom smislu poštujem i uvažavam mišljenje suvlasnika pekare `Manja` Saše Trivića i potpuno smo na istoj strani”, rekao je Ćosić novinarima, komentarišući poziv na bojkot proizvoda te pekare zbog Trivićevih ranijih komentara na društvenim mrežama.\n“Često svratim u ugostiteljske objekte za čije vlasnike znam da su simpatizeri /ratnog muslimanskog lidera/ Alije Izetbegovića, kojeg ja lično ne volim. Ako bi se po tom modelu ponašali, ne znam da li bi trebalo da se zatvorimo i u ekonomskom smislu u neke ograde i torove i na taj način funkcionišemo. Sve bi nas to dovelo, pored postojeće političke, u jednu ekonomsku blokadu”, naglasio je Ćosić.\nBiH Republika Srpska Sarajevo SRNA


Favoriti sigurni, Primorcu derbi Boke - Vaterpolo vesti\nPočetna » Evrokupovi » Favoriti sigurni, Primorcu derbi Boke\nFavoriti sigurni, Primorcu derbi Boke\n(Foto: facebook/ VK Jadran HN)\nPrimorac iz Kotora je u 12. kolu Jadranske lige u derbiju Boke u petak savladao Jadran iz Herceg Novog 8:5 (2:3, 3:0, 2:1, 1:1) i tako se revanširao Novljanima za poraz u finalu Kupa Crne Gore i duel na jesen u 1. kolu regionalne lige. Oko tri stotine navijača pratilo je meč i imalo prilike da posle pobede Crne Gore nad Hrvatskom u Svetskoj ligi prošlog vikenda (6:5) na istom bazenu gleda još jedan trijumf domaćih ljubimaca. Gosti su bolje otvorili utakmicu poveli, ali je Primorac odličnom igrom u drugoj četvrtini stvorio prednost koju je do kraja uspeo da očuva. Pojačanje Primorca iz dubrovačkog Juga Nikola Sutić bio je najefikasniji u domaćem sastavu sa 4 gola dok je Nikola Murišić dva puta bio precizan. U redovima gostiju Ivan Krizman dao je dva gola a odbranama se istakao i Miloš Šćepanović sa 13 intervencija. U ostalim mečevima lider na tabeli Primorje iz Rijeke bez problema se prošetalo Šibenikom i ubedljivo sa 26:2 savladalo domaći tim. Po pet golova za Riječane postigli su Deneš Varga i levoruki Ćavi Garsija. Ni dubrovački Jug nije imao većih problema na početku drugog dela šampionata pošto je sa 24:4 na gostovanju pobedio splitski Jadran. Uobičajeno ubojiti u redovima Juga bili su Aleksandar Ivović i Miho Bošković sa po pet golova.\nNajuzbudljiviji meč 12. kola odigran je, takođe, u Splitu, a snage su odmerili domaći POŠK i Budva. Poškovci koji posle nešto slabijeg početka igraju sve bolje u Jadranskoj ligi uspeli su da se izbore za bod u duelu sa jakim sastavom Budve iako su gosti posle vrlo izjednačenog meča do poslednjeg napada imali gol prednosti. Ipak, da jedan bod ostane u Splitu pobrinuo se Vlatko Burić koji je u poslednjem sekundu utakmice iskopristio akciju sa igračem više.\nBudva ostaje na 4. poziciji na tabeli sa 23 boda, a pošk je poziciju niže sa 19. Na petu poziciju probio se zagrebački Medveščak koji je u sudaru dve ekipe iz sredine tabele pobedio splitski Mornar sa 14:11 najviše zahvaljujući petostrukom strelcu Goranu Blaževiću. Medveščak je pobedom pretekao ‘Mornare’ na tabeli i preuzeo petu poziciju.\nTrećeplasirani tim šampionata Mladost lako je na gostovanju u Kranju savladala domaći sastav sa 18:9, a niz vaterpolista koji su u 12. kolu uspeli da postignu pet golova u Sloveniji je nastavio centar Mladosti Rumun Kozmin Radu.\nJadranska liga 12. kolo rezultati i tabela:\nŠibenik – Primorje 2:26\nKranj – Mladost 9:18\nPOŠK – Budva 9:9\nPrimorac – Jadran HN 8:5\nMedveščak – Mornar 14:11\nJadran Split – Jug 4:24\n5. POŠK 19\n6. Medveščak 16\n8. Jadran HN 13\n10. Primorac 9\n11. Kranj 4


Naslovnica Sjeverni Sandžak Novi Pazar Brendiranje\nSjenica – Predstavnici Programa evropskog partnerstva sa općinama EU Progres organizovali su danas seminar.\nNa seminaru je bilo riječi o brendiranju potencijala osam opština jugozapadne Srbije, koje učestvuju u realizaciji ovog programa.\nIz Progresa navode da brendiranje, odnosno razvijanje identiteta i imidža opština ili regiona, ima za cilj da privuče investicije, poveća priliv turista i poboljša plasman proizvoda.\nSeminaru, koji se održao danas u 10 sati u hotelu Borići u Sjenici, prisustvovali su predstavnici grada Novog Pazara, kao i opština Ivanjice, Nove Varoši, Priboja, Prijepolja, Raške, Sjenice i Tutina.\nPredstavnik Progresa Marko Vujačić rekao je našem radiju da će u projekat brendiranja općina ova organizacija uložiti oko 300.000 evra. Organizatori projekta očekuju da tokom ove godine nekoliko općina utvrde i počnu da rade na svojim brendovima. „Od Novog Pazara se očekuje najviše“, rekao je Vujačić.\n„Novi Pazar, kao najmlađi grad u Evropi, uz sjajno kulturno nasleđe i čitav niz prepoznatljivih proizvoda, ima snažnu osnovu za brendiranje“, rekao je Vujačić.\nAmica 19. Januara 2012. At 18:00\nKo god hoce da investira bujrum.. ako hoce posteno da radi ,i jevreji i amerikanci i svi ,radna mesta su preko potrebna Sandzaku ,nijedna fabrika nece narusiti nasu kulturu i tradiciju, cak suprotno kad budemo mogli da zaradimo i radimo i samopostovanje ce nam se vratiti\nkren 19. Januara 2012. At 17:16\ntrazite investicije od bogatih arapskih MUSLIMANSKIH zemalja, ne evrope. ne budite naivni i ne dozvolite da se previse stranih zemalja mjesa u sandzak jer ako bude tako vjeruj te mi oni ce nas unistit ko identitet i napravit ce sandzak ko cafirsku kriscansku zemlju gdje svi ‘zive u miru” to je zamka lazna, i pola od tih kompanija na toj slikici drzu jevreji ..koji nebi voljeli nista vise nego da nas muslimane unistu i ojadu. ja sam iz juznog sandzaka porijeklom i skolovan u americi i bojim se za sandzak jer znam da ga dobri ljudi vodu, dobri ljudi koji nisu bas puno inteligentni ili jakog i strogog karaktera.


Izložba fotografija Putovanje kroz kulturno nasleđe | EurActiv Srbija\nIzložba fotografija "Putovanje kroz kulturno nasleđe", koju u okviru obeležavanja Evropske godine kulturnog nasleđa organizuju Delegacija EU u Srbiji i EU info centar i Zadužbina Ilije M. Kolarca, biće otvorena u ponedeljak, 16. aprila, u 19.00 u Kolarčevoj zadužbini (Studentski trg 5).\nIzložba predstavlja selekciju fotografija mesta evropskog i srpskog kulturnog nasleđa, od fotografija kolektivnog sećanja na Veliki rat, preko manastira i arheoloških lokaliteta, do "strit arta" u Srbiji.\nIstovremeno, izložba je prilika za promociju EU digitalne platforme Evropeana, preko koje je deo fotografija preuzet. Preko svojih institucija kulture, Srbija daje aktivni doprinos toj digitalnoj platformi koja ove godine proslavlja 10. godišnjicu postojanja.\nJasna Dimitrijević, upravnica Zadužbine Ilije M. Kolarca\nPol-Anri Prese, šef sektora za informisanje, komunikacije i medije Delegacije EU u Srbiji\nIzložba je deo kampanje posvećene kulturnom nasleđu, koju u Srbiji organizuju Delegacija EU i EU info mreža (EU info centar u Beogradu i EU info kutci u Novom Sadu i Nišu) sa partnerima.\nKampanja, čiji je slogan "Naše nasleđe: Gde prošlost susreće budućnost", obuhvata više od 40 događaja širom zemlje sa ciljem da se mesta od značaja za kulturno nasleđe približe građanima kao i da se ojača osećaj pripadnosti zajedničkom evropskom prostoru. Započeta u martu, kampanja će trajati tokom čitave godine a Srbija se na taj način pridružuje drugim evropskim zemljama koje 2018. slave Evropsku godinu kulturnog nasleđa.


subota, 21 jul 2018 07:05\nNjemačka kancelarka, Angela Merkel, je na konferenciji za novinare u Berlinu rekla da je član 5 odredbe o kolektivnoj odbrani "centralni element NATO", kao i da vjeruje da taj član važi za sve članice NATO podjednako, uključujući i Crnu Goru, prenosi AP.\nKomentarišući izjavu američkog predsjednika Donalda Trampa kako bi članstvo u NATO „vrlo agresivnih“ Crnogoraca moglo izazvati treći svjetski rat, zbog obaveze Alijanse da odbrani sve svoje članice, Merkel je istakla da je odredba o zajedničkoj odbrani „centralni element NATO“, koji važi za sve članice Alijanse, „ne samo za velike, male ili poneke“.\n"Kolektivna odbrana, jedan od stubova NATO-a, odnosi se na sve države članice Alijanse, bez obzira na njihovu veličinu", poručila je njemačka kancelarka.\nMerkel je podsjetila na napore koje je naša zemlja uložila da bi postala članica Alijanse.\n"Crna Gora je učinila veliki napor kako bi postala članica NATO, a u izbornim kampanjama bilo je uticaja sa strane. Drago mi je što je Crna Gora članica", izjavila je Angela Merkel, javlja AP.\nViše iz ove kategorije « U pregovorima Crnogorske i Fronta pobijedile Demokrate Čestitke Đukanoviću povodom Dana državnosti uputili državnici iz regiona i zvaničnici širom svijeta »


U prostorijama Naučnog kluba Beograd 10.12.2019. godine održan je sastanak Mreže RC/CSU Srbije i Centra za promociju nauke. Tema sastanka bio je rezime Javnog poziva kategorije 4. U okviru ove kategorije odobrena su finansijska sredstva za izradu eksponata koji će se realizovati u parkovima nauke po zadatom idejnom rešenju. Centar za stručno usavršavanje Kruševac za svoj Park nauke dobio je dva eksponata i to: Šaptalicu i Remen sistem.\nJedna od tema sastanka bila je vezana za predstojeći Javni poziv za podnošenje prijava za finansijsku podršku projektima promocije i popularizacije nauke u 2020. godine, zajedničke aktivnosti i projekti kao što su: naučnopopularna manifestacija „Maj mesec matematike“, Evropska noć istraživača, Dan nauke i događaji posvećeni popularizaciji nauke.\nOvom prilikom Naučnom klubu pri Centru za stručno usavršavanje Kruševac uručena je zahvalnica Centra za promociju nauke za saradnju i realizaciju aktivnosti u oblasti promocije i popularizacije nauke. Ispred Centra za stručno usavršavanje Kruševac nagradu je primio direktor Nenad Stanojević. Sastanak je vodila rukovodilac sektora za programske aktivnosti dr Tanja Adnađević.


Zemljina "energetska neravnoteža" udvostručila se od 2005. godine zbog zadržavanja neviđene količine toplote, i veoma je alarmantno, saopštila je NASA.\nPojam "Energetska neravnoteža" odnosi se na razliku između toga koliko Zemljine atmosfere i površine apsorbuje Sunečevu energiju u poređenju sa koliko "termalnog infracrvenog zračenja" odbija nazad u svemir, piše Gardijan.\nNaučnici su utvrdili da postoji energetska neravnoteža, upoređivanjem podataka satelitskih >> Pročitaj celu vest na sajtu Radio Televizija Vojvodine << senzora - koji prate koliko energije ulazi i izlazi iz Zemljinog sistema - i podataka okeanskih plovaka.\nOvaj sistem prikupljanja podataka, koji se prošire širom sveta, omogućava "tačnu procenu brzine zagrevanja svetskih okeana".\nBudući da oko 90 odsto viška energije ide u okean zbog neravnoteže, podaci satelitskih senzora trebalo bi da odgovaraju promenama temperature u okeanima.\n''Dva vrlo nezavisna načina kojima se mogu sagledati promene u energetskom disbalansu Zemlje su zaista u dobrom sporazumu i oba nam pokazuju ovaj fenomen koji nije samo instrumentalni artefakt'', rekao je Norman Loeb, vodeći autor studije.\nPovećanje emisije gasova staklene bašte zadržavaju toplotu u Zemljinoj atmosferi, zadržavajući zračenje koje bi se inače preselilo u svemir. Ovo zagrevanje podstiče i druge promene, uključujući otapanje leda i snega.\nPovećanje vodene pare i promene oblaka mogu dodatno pogoršati ovo zagrevanje, rekla je NASA.\nStudija je otkrila da je ovo udvostručavanje rezultat delimično povećanja gasova staklene bašte i vodene pare, kao i smanjenja oblaka i leda.\nIstraživači su takođe rekli da je "prirodni" pomak u Tihom okeanu iz hladne u toplu fazu verovatno imao značajnu ulogu u pojačavanju ove energetske ravnoteže.\nLoeb kaže da je verovatno u pitanju kombinacija antropogenog forsiranja i unutrašnje promenljivosti , i da tokom ovog perioda oboje uzrokuju zagrevanje što dovodi do prilično velike promene u energetskom disbalansu Zemlje.\n''Nije moguće sa sigurnošću predvideti kako bi mogle izgledati naredne decenije za ravnotežu energetskog budžeta Zemlje'', dodao je Loeb.\nStudija je utvrdila da, ukoliko se stopa usvajanja toplote ne uspori, treba očekivati veće promene klime.\nRadio 021: NASA: Alarmantno - Zemlja zadržava neviđenu količinu toplote\nNezavisne Novine: NASA: Zemlja zadržava alarmantnu količinu toplote\nNASA IZNELA ZABRINJAVAJUĆE PODATKE Na Zemlji će doći do nezaustavljivog otapanja leda\nNova naučna studija pokazala je da se Zemljina "energetska neravnoteža" udvostručila od 2005. do 2019. godine zbog zadržavanja velike količine toplote naglasivši da je to veoma ''alarmantno''.\nNova naučna studija pokazala je da se Zemljina "energetska neravnoteža" udvostručila od 2005. do 2019. godine zbog zadržavanja velike količine toplote, naglasivši da je to ''alarmantno''...''Energetski nesklad'' ukazuje na razliku između toga koliko Zemljine atmosfere i površine apsorbuje Sunčevu...


Ženama je odavno rečeno da ukoliko misle i rade kao muškarci na radnom mestu, to će biti jedini način da napreduju i budu shvaćene ozbiljno. Ovaj mentalitet je preovlađivao decenijama unazad kada su žene stajale u mestu u profesionalnom svetu, ali moderne žene su naučile da uspeh u karijeri ne znači samo prilagođavanje statusu gde dominiraju muškarci - uspeh znači promenu statusa kvo, prihvatajući ono što čini žensku perspektivu jedinstvenom, i prevazilaženje sumnji koje sprečavaju žene da dostignu svoj puni potencijal.\nOvako stoje stvari, posebno za mlade ženske profesionalke koje upravo počinju svoje karijere i imaju ambicije da se penju kroz rangove u svojoj industriji. Žene koje žele da budu vođe se mogu naći lice u lice sa nadređenima koji preispituju njihove prioritete ili koji ih krive da su previše emocionalne ili agresivne. Čak i gore, ove žene imaju problem da pronađu prilike za vođstvo koje traže, na prvom mestu.\nBilo da je to uloga lidera koju želite u kompaniji u kojoj trenutno raditi ili koju pokrećete, evo nekih saveta od uspešnih ženskih biznis lidera koji će vam pomoći da uspostavite svoj put.\nOslobodite svoje strahove – zatim ih pokorite\nStrah je konzistentno jedan od najvećih izazova sa kojim se žene mogu suočiti na radnom mestu. Strah je taj koji čini da žene ne budu shvaćene ozbiljno u muškom društvu koje vodi njihovu kompaniju. Strah da će se porodica i podizanje dece reflektovati negativno na njihovu posvećenost karijerama. Strah da je bilo ko, ko je rekao da je pol prepreka, zapravo bio u pravu.\nOvi različiti strahovi najčešće vode do nedostatka poverenja i osećanja neadekvatnosti. Sabrina Parsons, direktor kompanije Palo Alto Softver, kaže da će žene pokušati da kompenzuju svoja osećanja tako što će se prekomereno izvinjavati – navika koja ne samo da pokazuje njihove strahove, već takođe pokazuje pomirenje sa time kako stvari trenutno stoje.\n„Žene ne bi trebalo da osećaju potrebu za izvinjavanjem zbog toga ko su i zbog veština koje donose“, Parsons kaže. „Moramo se udružiti i zahtevati da nam se da fleksibilnost da napredujemo u našim poslovima. Poverenje – i prihvatanje da je dobro biti žena, pre nego izvinjavanje što je osoba žena – je ono što će pomoći ženama da se popnu na sledeći nivo i na korporativnu lestvicu“.\nMentorstvo može dati profesionalni podsticaj u vašoj karijeri, ali preduzimljiva žena može dobiti dosta od snažnog pokretača na radnom mestu. Iako mentor ne mora nužno biti osoba iz vaše kompanije, bilo koja druga osoba vas može povezati sa pravom osobom u organzaciji kako bi vas pogurala. „Nađite mentora koji će vas voditi i pružiti vam podršku“, kaže Pola Stivenson, dirktor marketinga u kompaniji Smoke’s Poutinerie. „Nije dovoljno da nađete nekoga ko će vam dati solidan savet. Treba vam osoba koja će širiti dobre vesti o vama“.\nDžuli Burleson, osnivač i direktor Young Chefs Academy, kaže da tražiti nekoga ko radi sa vama je praktično impresivno i predstavlja primer za druge. Potrudite se da pitate ovu osobu sve što vas zanima i razvijete dobru povezanost, rekla je ona. „Tražite mudrost i savet od pojedinaca kojima verujete i podstičite ove veze“, dodala je Medison Kork, osnivač i predsednik kompanije Cork Communications.\n„Radeći tako, dobićete filtrirajući sistem za nepredviđene komplikacije i bacićete svetlo na vaše trenutne mane. Mentori postaju vaši najveći saveznici kada ste spremni da uđete u novo polje nove pozicije. Podelite sa njima vašu najiskreniju zahvalnost za one koji su spremni da vam izađu u susret“.\nPostavite sebe tamo gde želite\nJedan od najboljih načina da budete primećeni na poslu je da promovišete sebe i garantujete za sopstvene sposobnosti kroz posao koji radite. Trener karijere Miler savetuje ženama da razviju svoje liderske veštine tako što će volontirati na malim projektima, kao što su odbori više odeljenja i dodatna zaduženja koja će pokazati vašim supervizorima za šta ste sve sposobni.\nAli izvođenje nije jedini deo pokazivanja vaše vrednosti na radnom mestu. Miler je takođe primetila da delovanje na mreži – posebno unutar vaše kompanije – je često potcenjeno, ali jako važan alat za žene koje žele da unaprede svoje karijere.\n„Kada seniori lideri imaju specijalna zaduženja ili projekte koje treba uraditi, oni se obraćaju onima koje znaju“, rekla je ona. „Učenje kako biti „poznat“ je ključ za dobijanje prilike koja vodi ka rastu karijere. Građenje snažne marke i interne mreže nije hvaljenje, ono pomaže drugima u kompaniji da saznaju za vrednost koju imate“.\n„Na poslu, treba da razvijete tim kolega i saveznika – ljude na koje možete računati da vam pomognu da usmerite svoju karijeru u dobrom smeru,“ dodaje Kork. „Od nalaženja kopir aparata do usmeravanja kompleksne kancelarijske politike, snažna mreža saradnika će biti važna za vaše putovanje kao što su vaši najbliži prijatelji ili članovi porodice kojima najviše verujete u stvarnom svetu van radnog mesta“.\nBurleson je ipak ponudila i oprezno ponašanje: Uzimanje previše ekstra rada vam se može odbiti o glavu ukoliko ne postupate sa opreznošću. „Primetila sam da mnoge žene uzimaju previše posla dok su na početku karijere“, Burleson je rekla. „Može doći do sagorevanja. Zbog ovoga je važno da pravite male, ali upečatljive ciljeve koji će vam dozvoliti da napredujete dok u isto vreme učite. Probajte da postavite sebi izazov da priđete projektu na drugačiji način ili donesite nove i sveže ideje koje ćete podeliti sa timom lidera“.\nStojte čvrsto na zemlji i pokažite svoju snagu\nŽene postavljaju pitanja, koriste činjenice i osećanja u donošenju odluka i teže da favorizuju saradnju, rekla je Kork. Ove osobine su neophodne za izgradnju timova i njihov uspeh, ali se takođe mogu dijagnostikovati kao slabosti od strane agresivnijih saradnika. Biti obazriv ne znači sputavati vaš tim već znači pokazati drugima zašto saradnja u liderstvu daje bolje rezultate.\n„Imperativ je da žene u liderstvu zadrže svoj unutrašnji stil, i da se u isto vreme ne plaše da stoje čvrsto na zemlji kada znaju da imaju najbolju ideju ili da idu pravim putem“, rekla je Kork.\nU intervjuu u Biznis Dejli Njuzu 2013. godine, Prantcena Halres, osnivač i direktor Akademije za nuklearnu zaštitu, odeljenje Usluga za totalnu taktičku odbranu i zaštitu, rekla je da je najvažnija veština za ženskog lidera da ima sposobnost da ostane mirna pod pritiskom. Biti sposobna da na poverljiv način diskutuje o poslovnim stvarima, čak i kad su osećanja i tenzije visoke, pokazaće vašim kolegama da ste snažni, poverljivi i vredni poštovanja.\nDelujte kao da je jednakost realnost\nMnogi ženski profesionalci su osetili delovanje jaza između polova tokom svojih karijera, bilo da je to rasprava o plaćanju, izgubljena promocija ili običan komentar od saradnika. Iako vaše radno okruženje ceni jednakost, verovatno znate druge žene koje su se suočile da nekom vrstom diskriminacije, suptilne ili ne, zbog svog pola.\nTeško je misliti na ovaj način kada se na vestima i na društvenim mrežama priča o slučajevima nejednakosti polova, ali ukoliko žena želi da je posmatraju kao jednaku na radnom mestu, mora čvrsto stajati na zemlji i zahtevati poštovanje koje zaslužuje, a to počinje tako što će se ponašati kao da je jaz zatvoren.\n„Primetila sam da ako se ponašate kao da na poslu deluje jednakost, tako će i biti“, rekla je Stivenson.\nTo ne znači da ljudi treba da se prave da nejednakost ne postoji. Prepoznavanje potrebe je važno, ali još važnije su radnje i stavovi žena na radnom mestu. Stav u mentalitetu, a to je zaista verovati i delovati kao da su ženska mišljenja i doprinosi jednaki kao i kod muškaraca, zato što oni zaista i jesu, može podstaći neophodne diskusije kako bi se zaista napravila promena u dinamici radnog mesta. Na kraju, Natali Sekston, direktor je podsetila žene da njihov pol nikada ne treba biti izgovor da ne postave ili ostvare svoje ciljeve.\n„Radite naporno i budite uspešne u onome što radite“, kaže Sekston za Biznis Njuz Dejli. „Borite se za ono za šta verujete da je ispravno i imajte poverenje u svoju sposobnost da uspete uprkos svim nepovoljnim okolnostima. Zapamtite, nije slabost biti žena, to je dar“.


Sedam kratkih saveta privatnog nastavnika - Naucionica\n1.\tDaleko najveći efekat imaju oni privatni časovi kada su deca upoznata sa gradivom koje će se obrađivati. Ukoliko su dobili listiće kao pripremu za pismeni neka odrade što je više moguće. Ako ima deset zadataka i đaci urade svih deset i u svakom pogreše to je odlična osnova za dalji rad da se vidi šta nije jasno i gde se greši – mnogo bolje nego gurnuti listić nastavniku pod nos i očekivati da on to uradi.\n2.\tNa časovima postoje zadaci koje deca ne mogu ni da započnu, to treba da odrade nastavnici. Sledeće zadatke sličnog tipa treba da rade đaci. Kao što se ni sportski trening ne svodi na gledanje demonstracije trenera i slušanje njihovih saveta nego se mora zaplivati/rastrčati tako se ni rezultati iz matematike/fizike ne mogu očekivati pukim posmatranjem.\n3.\tDeca ne razumeju gradivo – tu su nastavnici da im pojasne. Teoriju, formule i slične stvari koje se uče napamet mogu savladati i sami, a time se štede vreme i novac.\n4.\tGradivo od mesec dana se teško može sažavakati za jedan sat, naročito ako smo zanemarili tačku 1.\n5.\tPohađanjem dva sata odjednom se ne potiže duplo veći efekat nego ako dete radi jedan sat. Svi imamo svoje limite i teško je bilo šta usuti u punu kofu, kao što je teško i podučiti umorno dete koje je već upilo veliki broj informacija u prvih sat ili sat i po.\n6.\tAko želite da dete ode na šest časova, neka to bude u periodu od mesec dana, a ne u periodu od šest dana, razlozi slični kao u tački 5.\n7.\tBudite realni kada su očekivanja u pitanju. To što neko ima peticu iz geografije ili tehničkog ne znači da ima kapacitete za četvorku iz matematike, to ne mogu promeniti dva privatna časa, kao što ni vaš mali fudbaler neće postati Mesi nakon dva treninga.


POSLE POPLAVA U PARAĆINU: A, sada - preventiva\nUz pomoć države i donatora, Paraćin sanirao posledice poplave iz 2014. Po regulaciji 20 kilometara toka Resave biće mirni bar 40 godina\nPOMOĆ koju je opština Svilajnac dobila posle majske poplave iz 2014. iznosi oko 850 miliona dinara, a ako se tome doda da uskoro počinju i radovi na regulaciji reke Resave - čija je procenjena vrednost oko 400 miliona dinara - radi se o ukupnoj sumi koja dostiže čak deset miliona evra, što je ekvivalent četiri budžeta za investicije u ovoj lokalnoj samoupravi.\nDržavnu pomoć veću od 237 miliona dinara je dobilo 2.308 porodica, a za 334 privrednika su obezbeđena 94 miliona. Nevladin sektor je građanima donirao više od dva miliona evra, a firme poput "Gorenja" i "Panasonika" su pomoć direktno uručivale građanima...\n- U Svilajncu su rekonstruisani svi javni objekti i posledice poplave smo otklonili u najvećoj meri. Stanovništvu koje je pretrpelo veliku štetu omogućili smo da se vrati u svoje domove i dobije elementarne uslove za život, a ubuduće ćemo raditi na preventivi, odnosno zaštiti od nadolazećih poplava. To se prvenstveno odnsoi na regulaciju reke Resave, u delu toka dužem od 20 kilometara, kako u naredne četiri decenije više ne bi zazirali od izlivanja - istakao je tokom obeležavanja nevesele godišnjice predsednik opštine u Svilajncu Predrag Milanović, precizirajući da će tokom juna započeti prva faza uređenja velike reke, u dužini od 5.100 metara, koja će biti završena za 22 meseca, a košta više od milion i po evra.\nU REKONSTRUKCIJU javnih objekata ćemo ove godine uložiti više od 430 miliona dinara, a najveća investicija biće rekonstrukcija Doma zdravlja, koja će koštati 124 miliona. Inače, očekujem da 2017. bude jedna od najuspešnijih, s obzirom na to da računamo na oko milijardu evra od EU i Vlade Srbije, a i opštinski budžet je potpuno usmeren ka tome da tokom naredne dve godine rekonstruišemo sve javne objekte u gradu i selima - kaže predsednik Milanović.


Poker Srbija: Gus Hunsen-u I Finansije I Karijera Sve Ugroženiji\nGus Hunsen-u I Finansije I Karijera Sve Ugroženiji\nGus Hansen je u četvrtak izgubio više od $200.000, tako da njegov ukupan minus na Full Tilt Poker-u sada iznosi neverovatnih $13.998.140. Hansen je samo u poslednjih sedam dana uspeo da izgubi $2 miliona. On je nosilac neslavne titule najvećeg gubitnika koji je ikada igrao na Full Tilt-u, a njegov minus je duplo veći od drugog najgoreg rezultata u istoriji online pokera.\nTokom 2013. godine Hansen odigrao je 157.000 ruku i izgubio $7.5 miliona. U poslednjih deset meseci imao je samo nekoliko uspeha koji su vredni pomena. Njegovi nedavni gubici nisu rezultat igranja na velike uloge u pot-limit Omaha ili no-limit hold’em igrama, već je uglavnom igrao limit Omaha eight-or-better i limit deuce-to-seven triple draw.Ovaj igrač je u avgustu imao minus od $10.4 miliona, u oktobru je stigao do $12 miliona gubitka a već početkom ovog meseca minus se popeo na $13.5 miliona. Niko u svetu online pokera nije gubio toliko koliko Hansen u poslednje vreme.\nSa druge strane, Niklas "ragen70" Heinecker imao je sjajnu nedelju i osvojio je preko $500.000. Ovaj nemački igrač trenutno je najbolji igrač u ovoj godini sa dobitkom od $3.7 miliona. Viktor "Isildur1" Blom izgubio je ove nedelje $100.000, ali njegova je igra u poslednje vreme dosta stabilna. On je trenutno na drugom mestu sa ukupnom zaradom od $3.4 miliona. Treba napomenuti da neki od najboljih igrača nisu dali saglasnost da njihovi rezultati budu praćeni od strane HighstakesDB, tako da ova rang lista nije potpuno precizna.


0\tSeptember 10, 2020 12:05 pm\nOvi gradovi u Americi biće domaćini SP u fudbalu 2026. godine\nAko se nalazite među 9 miliona Amerikanaca, koji još uvek nisu dobili svoj stimulusni ček od 1200 dolara predviđen CARES aktom , imate vremena do 15. oktobra da ga zatražite.\nPoreska uprava je 8. septembra najavila da će posebno pismo biti upućeno oko 9 miliona stanovnika SAD koji mogu zahtevati isplatu podsticaja do 15. oktobra.\nAko primite obaveštenje od IRS-a, službeno poznato kao IRS obaveštenje 1444-A (koje će biti napisano i na engleskom i na španskom), velika je verovatnoća da ispunjavate uslove za isplatu podsticaja od 1200 dolara. Ovo pismo biće ujedno i upozorenje da će ovo biti vaša poslednja prilika da zatražite ovu naknadu. Više informacija možete dobiti na sajtu IRS-a.\nKako za sada stoje stvari ovo može biti jedina stimulusni ček koji ćete dobiti.\nNajnoviji predlog ekonomske pomoći republikanaca u Senata ne uključuje novi stimulusni ček iako je on početkom avgusta izgledalo da je to gotova stvar.\nBroj prijava za pomoć nezaposlenima prvi put manji od milion 0\nSrušen rekord star 25 godina – U Čikagu izmerena najviša temperatura u junu ikada 0\nProvedite predstojeće praznike u Majamiju u nezaboravnom balkanskom ambijentu 0\nOvo su sve države koje su produžile naknade za nezaposlene 0


Objavljeno: 10:53, 12. јануара 2016.\nLONDON/NJUJORK, Cijena američke sirove nafte survala se danas ispod 31 dolara za barel, intenzivirajući rasprodaje koje su je gurnule ispod 12-godišnjeg mimimuma usljed prezasićenosti ponude, jačanja dolara i „mlake“ tražnje.\nAmerička „laka“ nafta WTI za isporuke u februaru srozala se u trgovanju u Aziji za 87 centi, ili 2,77 odsto, na 30,54 dolara za barel jutros oko 6,30 časova po srednjoevropskom vremenu, izvještava agencija AFP.\nEvropska referenca za cijenu „crnog zlata“, sirova nafta tipa „brent“ pala je 98 centi, odnosno 3,11 procenata, na 30,57 dolara.\nPosljednji put je cijena nafte WTI bila tako niska u decembru 2003. godine, kada je iznosila samo 29,66 dolara za barel, a „brent“ je na dnu bio u aprilu 2004. godine s cijenom od 29,95 dolara.\nJačanje „zelene novčanice“, zbog kog nafta izražena u američkom dolaru postaje skuplja za zemlje koje imaju slabije valute, takođe je ključni faktor današnjeg pada cijena, smatraju analitičari.\n„Pad cijena nafte uglavnom potiče od povećanog jačanja dolara… To je u najvećoj mjeri doprinijelo ovakvom kretanju cijena“, izjavio je investicioni analitičar kompanije „Filip fjučers“, Danijel Ang, za agenciju AFP.\n„Možda ćemo imati određeni opšti pad na kratak rok, gdje cijene mogu nastaviti još malo da slabe, ali mislim da će ostati podržane na nivou od 30 dolara“, rekao je on.\n„Kada imate pretjeranu ponudu, to će nastaviti da vrši pritisak na cijene“, kaže za „Blumberg njuz“ glavni analitičar kompanije „CMC markets“ u Sidneju, Rik Spuner.\n„Naftnim investitorima predstoji nekoliko teških mjeseci, posebno kada se ima u vidu najavljeno povećanje izvoza iz Irana. Vjerovatno ćemo zbog ovakvih cijena biti svjedoci smanjenja proizvodnje, ali može proći nekoliko mjeseci dok dođe do toga“, rekao je Spuner, navodi francuska agencija. Tanjug


Programski zadatak ima za cilj da osnaži porodicu od momenta formiranja partnerskog odnosa i odluke o zajedničkom životu, preko momenata planiranja roditeljstva i životnih događaja koji mogu da prate taj period kao što su trudnoća, izazovi u trudnoći (spontani pobačaj i sterilitet), do prvih meseci roditeljstva.\nOvo su životni periodi i događaji koji zahtevaju značajne adaptacije i reorganizacije, kako na psihološkom planu, tako i u svakodnevnom funkcionisanju u svim segmentima (partnerski odnos, odnosi sa porodicom porekla, odnosi sa prijateljima i u poslovnom okruženju), te predstavljaju i izazove za mentalno zdravlje. Tradicionalan stav da trudnoća, porođaj i dobijanje deteta za porodicu predstavlja samo stanje sreće i emocionalnog blagostanja podrazumeva se i generalizuje. Većina trudnica i porodilja, njihovih partera i osoba koje imaju poteškoće u psihičkom funkcionisanju osećaju nelagodu, stid i krivicu da govore o svojim tegobama i obrate se za emocionalnu i stručnu podršku kada bi to bilo korisno.\nPozivamo vas da pročitate naše psihološke tekstove organizovane u 5 tematskih celina koji se nalaze na posebnom sajtu programskog zadatka i pronađete brojne savete o počecima porodičnog života.\nTakođe, pripremili smo i brošure koje možete preuzeti klikom na sledeće naslove:\nPrve godine zajedničkog života - period usaglašavanja\nKako da se psihološki pripremimo dok čeka mo bebu?\nPodrška porodici sa iskustvom spontanog pobačaja\nPrvi koraci u roditeljstvu


U Srbiji obeležen Dan pobede nad fašizmom i Dan Evrope | Novine Toronto\nDan pobede nad fašizmom i Dan Evrope, 9. maj, obeležen je u sredu širom Srbije.\nPovodom Dana pobede nad fašizmom, delegacija koju je predvodio ministar za rad Zoran Đorđević položila je venac na Groblju oslobodilaca Beograda u Drugom svetskom ratu i na tamošnji Spomenik palim crvenoarmejcima.\nDan pobede obeležen je i drugde u Srbiji, kod vojnih spomenika i mesta stradanja.\nKozarev je rekao da je "vrlo verovatno da o nacizmu i fašizmu danas ne bismo govorili kao o pobeđenom zlu, da tu pobedu nije izvojevala Crvena armija, i da stravičnu cenu te pobede nije ljudskim životima platio ruski narod".\nIznad spomenika rudarima na brdu "Kukavica" vijorile su se zastave Srbije i Rusije, a u Severnoj Mitrovici su bile fotografije ruskog predsednika Vladimira Putina.\nKozarev je još rekao da bi "danas, u vreme kada se relativizuju mnoge vrednosti koje je čovečanstvo gradilo vekovima i milenijumima.., mnogi želeli da zaboravimo da je u istoriji bilo nedvosmislenih sukoba dobra i zla, i da smo Rusi i mi u tim sukobima uvek bili na strani dobra".\n"Srpski narod je ponosan na svoju antifašističku tradiciju, a i danas se gnuša svih ideologija zasnovanih na mržnji i negaciji drugih", rekao je Kozarev i dodao da se nada da će Evropa koja je bila poprište dva svetska rata, ostati verna antifašizmu i da će Srbija biti ravnopravni deo takve Evrope.


ATLETIČAR "PARKA" MILAN MLADENOVIĆ PRVI NA OTVORENOM PRVENSTVU BEOGRADA - Glas Šumadije\nNaslovna > Društvo > ATLETIČAR „PARKA“ MILAN MLADENOVIĆ PRVI NA OTVORENOM PRVENSTVU BEOGRADA\n18/01/2020 18/01/2020 6141 komentar na ATLETIČAR „PARKA“ MILAN MLADENOVIĆ PRVI NA OTVORENOM PRVENSTVU BEOGRADA\nNa otvorenom seniorskom prvenstvu Beograda koje je danas održano u Beogradakoj atletskoj hali, atletičar kragujevačkog kluba Park Milan Mladenović uspo je da dođe do prvog mesta u apsolutnom plasmanu.\nPošto je odvojeno bodovano Beogradsko prvenstvo, Mladenocić je odneo pobedu u apsolutnoj konkurenciji, i beogradskih i svih ostalih atletičara iz Srbije koji su ucestvovali na ovom takmicenju. Skokom od 13,78m u poslednjoj seriji sa četvrtog probio se na prvo mesto. U klubu taj rezultat ocenjuju kao veliki uspeh, pošto se Milan Mladenović takmičio sa atletičarima Zvezde, Partizana i drugih beogradskih klubova koji imaju bolje uslove za pripreme od atletičara Parka.\nMladenoocić, ali i ostali atletačari kluba Park iz Kragujevca i dalje treniraju u malom fitnes centru, i ako u Kragujevcu postoji tunel sa kakvim takvim uslovima, niko od „stručnih“ ljudi iz vrha kragujevačkog sporta i dalje ne reaguje na ovu nepravdu. Igleda da smo dosli u situaciju da gradsku imovinu koja je građena od doprinosa svih Kragujevčana, stadion, hale, zatim republički budzet, od sada mogu da koriste deca koja se učlane u SDP Radnicki, i da oni glume uspešno preduzece sa gradskom imovinom i novcem iz budžeta, a da ko god nije deo te organizacije, nema vise nikakva prava na zivot u Kragujevcu, revoltirani su u AK Park.\nTagovi: AK Park Kragujevac Milan Mladenović\n18/01/2020 u 21:00\nNajbolji atletski klub,sa najboljim trenerom u Kragujevcu!Zanima li nekog njihovi problemi ako već imaju najbolje rezultate?Čuje li i da li vidi neko?


Poruka princa Aleksandra povodom Međunarodnog dana holokausta - MediaSfera\nMeđunarodni dan holokausta obeležava se širom sveta 27. januara od 2005. godine, odlukom Generalne skupštine Ujedinjenih nacija. Ovim povodom, princ Aleksandar uputio je poruku javnosti:\n“Na današni dan sećamo se žrtava holokausta– miliona nevinih ljudi koji su stradali tokom Drugog svetskog rata; mislimo i na one koje su preživeli strahote logora, ali i na sve hrabre ljude koji su rizikovali svoje živote da bi pomogli onima koji su bili meta nacista.\nIstovremeno, ovaj dan nas podseća na važnost poštovanja prava svakog pojedinca na život u slobodi i prava svakog naroda na negovanje svoje kulture i tradicije.\nStradanje u II Svetskom ratu opomena je za sve nas da pružimo svoj doprinos u borbi protiv nasilja, netolerancije i svih oblika diskriminacije. Zajedno, imamo obavezu da edukujemo mlade o značaju poštovanja različitosti i jednakosti, da se suprotstavimo nepravdi i svakoj vrsti predrasuda i da gradimo društvo u kojem će antifašističke vrednosti imati posebno mesto”, poručio je prestolonaslednik Aleksandar.\nTagoviMeđunarodni dana holokausta prestolonaslednik Aleksandar Princ Aleksandar


RTCG - Radio Televizija Crne Gore - Nacionalni javni servis :: Region :: Nema pravde za srpski narod u BiH\n15. 05. 2022. 18:10 >> 18:25 3\nNema pravde za srpski narod u BiH\nSrpski član Predsjedništva BiH Milorad Dodik izjavio je povodom godišnjice stradanja vojnika nekadašnje JNA u "Tuzlanskoj koloni" da u BiH nema pravde za srpski narod, jer za ovaj zločin niko nije odgovarao.\n"Danas kad se sjećamo zločina nad pripadnicima ЈNA u 'Tuzlanskoj koloni' moje misli su sa porodicama ubijenih vojnika. Uporno odbijanje pravosudnih institucija da procesuiraju odgovorne za ovaj zločin još je jedan u nizu dokaza da u ovakvoj BiH nema pravde za srpski narod", napisao je Dodik na svom zvaničnom Tviter profilu.\nDodao je da "svi počinjeni, a nekažnjeni zločini nad Srbima trajno podsjećaju na borbu za slobodu", naglašavajući da ti zločini ne smiju biti zaboravljeni.\nNa Brčanskoj malti u Tuzli su u maju 1992. godine ubijena 54 vojnika, ranjeno ih je 78, a 44 su zarobljena i mučena, dodavši da za taj zločin niko nije odgovarao.\nTuzlansku kolonu, u kojoj je bilo 600 vojnika i starješina, te 200 motornih vozila, napali su pripadnici tuzlanskog MUP-a, Teritorijalne odbrane i "Zelenih beretki".\nEU o statusu kandidata BIH u oktobru ili decembru\nEU spremna da dodijeli status kandidata BiH\n12:59 Dovoljno namirnica u prodavnicama, nabavka se neometano obavlja\n11:43 Podrška Inicijativi o zaštiti profesionalnog novinarstva\n11:38 "Izuzetno sam ponosna na reakciju Crne Gore"\n11:20 Sljedeće ljeto avio-linija Tivat - Mančester\n11:01 Srušio se avion „cesna“ na Braču, ima povrijeđenih\n10:50 Vođa grupe vezane za Al Kaidu ubijen u američkom udaru u Siriji\n10:32 Srbija da pokaže diskontinuitet


Si pozvao Vučića na samit Kine i zemalja CIEZ – Objektivni\nPočetna/Iz minuta u minut/Si pozvao Vučića na samit Kine i zemalja CIEZ\nSi pozvao Vučića na samit Kine i zemalja CIEZ\nVučić ponosan što je Srbija prva od evropskih država dobila kinesku vakcinu\nPredsednik Srbije Aleksandar Vučić primio je danas poziv predsednika Narodne Republike Kine Si Đinpinga za učešće na Samitu Kine i zemalja Centralne I istočne Evrope koji će putem video linka biti održan 9. februara. Predsednik Srbije Aleksandar Vučić je tokom susreta sa ambasadorkom Kin Čen Bo rekao da je ponosan što je Srbija prva od evropskih država dobila kinesku vakcinu.\nU pozivu predsednika Si Đinpinga se, između ostalog, kaže:\n„Godina 2020. bila je više nego izazovna. Suočene sa iznenadnim napadom zarazne bolesti KOVID-19, Kina i zemlje Centralne i Istočne Evrope (CIEZ) udružile su se u borbi protiv virusa korona i prevazilaženju izuzetno teškog vremenskog perioda koji je izazvala ova bolest, čime je stvoren novi zamah za saradnju između Kine i CIEZ. Kao domaćin, drago mi je da Vas pozovem da učestvujete na ovom Samitu i unapred se radujem što ću imati priliku da razgovaram sa Vama o načinima za postizanje obostrano korisne saradnje, kao i o unapređenju bilateralnih veza i saradnji Kine i CIEZ“, ističe se u pismu Si Đinpinga predsedniku Srbije Aleksandru Vučiću.\nPredsednik Srbije Aleksandar Vučić primio je ambasadorku Narodne Republike Kine Čen Bo i zamolio je da prenese zahvalnost predsedniku Si Đinpingu na ljudskoj i državničkoj brizi i solidarnosti i pomoći da kineske vakcine što pre i u velikim količinama stignu do građana naše zemlje.\nPredsednik Vučić je rekao da je ponosan što je Srbija prva od evropskih država dobila kinesku vakcinu.\nPredsednik Vučić je rekao da se raduje učešću na Samitu Kina-CIEZ, koji će, putem video-linka, biti održan sledeće sedmice, saopštila je Služba za saradnju sa medijima predsednika Srbije.


RTCG - Radio Televizija Crne Gore - Nacionalni javni servis :: Korona virus - Crna Gora :: Demokrate: Ako se plati može, humanitarna pomoć ne\nKRITIKUJU RASPODJELU POMOĆI 03. 04. 2020. 21:41 >> 21:41 3\nKRITIKUJU RASPODJELU POMOĆI\nAko građanin svojim novcem kupi brašno, ono može da dođe na kućnu adresu, ali ako se to brašno dostavlja kao humanitarna pomoć onda ne može, saopšteno je iz Demokratske Crne Gore.\n"Šefica Operativnog štaba za koordinaciju realizacije mjera za sprečavanje širenja koronavirusa i članica Savjeta DPS-a dr Vesna Miranović danas je opet konstatovala da je najbolji način distribucije svih vidova podrške i donacija centralizacija i distribucija preko lokalnih predstavništava Crvenog krsta i da se strogo zabranjuje svako individualno istupanje u ovom smislu", navodi se u saopštenu Demokrata.\nMeđutim, kako su kazali, Miranović je opet ostala nejasna i nedorečena.\n"Zato pozivamo da se konačno javnosti odgovori na ključno pitanje: Kako mogu piće, hamburgeri, ljekovi, namještaj, oprema, tehnika i gotovo sve vrste roba da se dostave na kućnu adresu ako je građanin kupio, a ne može ako su te iste namirnice ili ta ista roba donirani? Dakle ako građanin svojim novcem kupi brašno, ono može da dođe na kućnu adresu, ali ako se to brašno dostavlja kao humanitarna pomoć onda ne može", ocjenjuju Demokrate.\nOni se pitaju koju epidemiološku edukaciju su prošli kuriri ugostiteljskih i drugih objekata koji raznose kupljenu hranu i robu po Crnoj Gori, te šta oni to rade, a da nije radila poslanica Demokrata Zdenka Popović.\n"Iz svega se može zaključiti samo jedno, da doktorka Miranović ne bi ovo iznosila da nije partijski kadar DPS-a pa je očigledno da iz nje ne govori struka, već puka partijska poslušnost. Imajući u vidi da je doktorka visoki funkcioner DPS-a, pitamo je, da li je tačno da aktivisti DPS-a dijele hranu i druge namirnice isključivo članovima i simpatizerima DPS-a širom Crne Gore?", navode Demokrate.


Stefanović za Sputnjik: Pobedila je pravda - Sputnjik Srbija\n16:04 15.10.2019 (osveženo 16:38 15.10.2019) Preuzmite kraći link\nOn kaže da su imali razgovore sa predsednicima vlada i država koje su članice Generalne skupštine Interpola, faktički da su razgovarali sa svima.\n„Vodili smo borbu i pokazivali da bi prijem Kosova bio nepoštovanje međunarodnog prava i Rezolucije UN 1244, ali i politizacija policijske organizacije kakva je Interpol. Drago mi je da smo upravo ogromnim radom svih onih koji su se angažovali u ovom postupku, cela delegacija, delegacija Republike Srbije, doveli do toga da kad je postalo potpuno izvesno da neće biti dovoljne većine za prijem takozvanog Kosovo u Interpol, da su povukli aplikaciju. Trenutno očekujemo i zvaničnu potvrdu predsedavajućeg Generalne skupštine Interpola, da je tačka povučena sa dnevnog reda“, izjavio je za Sputnjik srpski ministar policije i zahvalio se svim građanima Srbije zbog poverenja koje su ukazali.\nStefanović je dodao i da misli da je ovo zaista veliki diplomatski uspeh, ali isto tako i uspeh u poštovanju međunarodnog prava i očuvanju Interpola kao policijske organizacije.\nKosovu je ovo deveti put da aplicira za članstvo u ovu organizaciju i isto toliko puta je i odbijeno.\nSrbija, Nebojša Stefanović, Interpol


Politika - datum: 2017-11-26 KONSULTACIJE DIPLOMATSKIH SLUŽBI CRNE GORE I SRBIJE Primijeniti sporazume\nBilateralne konzularne konsultacije između Ministarstva vanjskih poslova Crne Gore i Ministarstva spoljnih poslova Republike Srbije održane su u Beogradu, a zaključeno je da treba jačati saradnju dvije zemlje. Prema saopštenju, delegacije su predvodili generalni direktor za konzularne poslove u Ministarstvu vanjskih poslova Crne Gore Selim Lika i pomoćnik ministra za konzularne poslove u Ministarstvu spoljnih poslova Republike Srbije ambasador Aca Jovanović.\n– Na konsultacijama je zajednički konstatovano da se odlični bilateralni odnosi reflektuju i na konzularnu saradnju, prvenstveno kroz punu implementaciju niza sporazuma koji regulišu ovu oblast. Posebna pažnja bila je posvećena primjeni sporazuma o uzajamnom zastupanju u pružanju konzularne zaštite i usluga u trećim državama, u skladu sa kojim su inicirani konkretni projekti buduće saradnje dvije države – ocjenjuje se u saopštenju.\nKako se navodi, razmijenjena su mišljenja o radu i aktivnostima konzularnih službi resornih ministarstava u cilju poboljšanja kvaliteta konzularne zaštite i usluga.M.V.


Danas utakmice šesnaestine finala Kupa BiH - Televizija K3\nBez većine prvotimaca, danas u gostima protiv niželigaša Ljubuškog fudbaleri Sarajeva krenuće u odbranu naslova pobjednika Kupa Bosne i Hercegovine.\n“Bez obzira na to što ćemo poštedjeti neke od prvotimaca, ambicije Sarajeva su jasne. Prvenstveno želimo da prođemo utakmicu, to je osnovni cilj. S druge strane, priliku će dobiti igrači koji su manje igrali u nekom proteklom periodu, naravno u kombinaciji sa igračima koji su igrali. Znamo da se ekipa Ljubuškog takmiči u Drugoj ligi Federacije BiH. Sakupili smo informacije o njima, ne želimo ništa prepuštati slučaju. Želimo da prođemo, odigramo dobro i da kroz tu utakmicu napravimo dobru pripremu za narednu utakmicu Premijer lige BiH u Tuzli. Nadamo se da će ovi igrači koji dobiju priliku to opravdati i da će iskoristiti svoju šansu, kako bismo na njih više računali u ligi”, kazao je pomoćni trener Dženis Ćosić, koji će zamijeniti suspendovanog Husrefa Musemića.\nParovi, od 16.30: Bratstvo Gračanica – Velež Mostar, Kozara – Sloboda, Krupa – Tuzla siti, od 17: Budućnost Banovići – Široki Brijeg, GOŠK Gabela – Radnik Bijeljina, Orašje – Borac Banjaluka, Jedinstvo Bihać – Mladost DK, Kakanj – Čelik Zenica, Ljubić Prnjavor – Travnik, Ljubuški – Sarajevo, Modriča – Zvijezda 09, Olimpik Sarajevo – Radnik Hadžići, Rudar Prijedor – Slavija, Skugrić – TOŠK Tešanj, Tekstilac – Željezničar, Zvijezda Gradačac – Zrinjski.


Datum objave: 19.02.2019 13:59 | Autor: Ministarstvo finansija\nTo je saopšteno na pres konferenciji, povodom početka projekta „100 najvećih u Crnoj Gori“, koji se ove godine održava drugi put, a koji je inicirala kompanija BI Consulting, kao vodeća agencija u oblasti pružanja poslovnih i bonitetnih informacija u partnerstvu sa Ministarstvom finansija i Ministarstvom ekonomije, uz podršku Privredne komore Crne Gore i uz generalno pokroviteljstvo Societe Generale banke Montenegro.\nOsnivač BI Consultinga, provajdera poslovnih informacija, Ratko Nikolić, podsjetio je da je cilj projekta da promoviše pozitivnu poslovnu praksu u Crnoj Gori, da učini vidljivijim najznačajnije crnogorske kompanije, najveće poreske obveznike i najveće poslodavce.\nGeneralni direktor Direktorata za investicije, razvoj malih i srednjih preduzeća i upravljanje EU fondovima u Ministarstvu ekonomije, Radosav Babić, rekao je da u Crnoj Gori posluje oko 26 hiljada registrovanih preduzeća, koja će se naći u konkurenciji za izbor najvećih i najprofitabilnijih.\nDržavni sekretar u Ministarstvu finansija, Nemanja Katnić, rekao je da će učešće tog resora, odnosno Vlade u projektu biti veoma značajno i da predstavlja dodatni stimulans za domaće, kompanije koje žele da ostvare još bolje poslovne rezultate.\nDirektor Sektora za poslovanje sa privredom i zamjenik izvršnog direktora Societe Generale banke Montenegro, Samo Jovićević, kazao je da je, s obzirom na rezultate i organizaciju prošlogodišnjeg izbora „100 najvećih u Crnoj Gori“, ta banka odlučila da i ove godine bude dio projekta koji će dodatno istaknuti i nagraditi najveća, najbolja i najuspješnija crnogorska preduzeća.


Drugi pravni presedan zaredom u vezi s Tabloidom\nKandidati za lopove\nKad ovaj broj Tabloida već bude pred čitaocima, u Privrednom sudu (?!) u Beogradu, 9. juna biće (već) održan usmeni javni pretres protiv Tabloida, a po optužnom predlogu Prvog osnovnog javnog tužilaštva u Beogradu, koje zastupa ministra odbrane Dragana Šutanovca i njegovog pomoćnika Iliju Pilipovića u ime Ministarstva odbrane Republike Srbije, i Stevana Nikčevića u ime Jugoimporta SDPR.\nTabloid je optužen po novom, inkriminisanom Zakonu o javnom informisanju (novi čl. 92B, st. 1. i 4.), koji je, zbog toga što sadržaj teksta tretira kao privredni prestup (s namerom da neposlušni mediji budu finansijski ugušeni), proglašen anticivilizacijskim i antidemokratskim i od domaćeg javnog mnjenja i, pogotovo, od nadležnih evropskih institucija. Što je najgore, taj reakcionarni zakon upravo je u fazi provere njegove ustavnosti pred Ustavnim sudom Srbije, po predlogu zaštitnika građana Saše Jankovića, i kao takav na listi je prioriteta tog suda. (Uz sve to, na sastanku održanom 21. oktobra 2009. u Republičkom javnom tužilaštvu dogovoreno je da se deo Zakona o javnom informisanju koji se odnosi na kažnjavanje medija po privrednim prestupima, ne primenjuje u praksi, što je, doduše, neuverljivo demantovano).\nMeđutim, dok zakon ne bude proglašen za demokratski i civilizacijski otpad, u takvom kontekstu Tužilaštvo je, "po službenoj dužnosti" (podrazumeva se - po nalogu iz vrha vlasti), našlo za korisno da, po slovu njegovih oktroisanih paragrafa, ovu državu zaštiti od neodgovarajućih ili neprihvatljivih formulacija u Tabloidu, apsolutno ne obraćajući pažnju na potencijalni mafijaški i organizovani kriminal na koji se takve formulacije argumentovano i dokumentovano odnose.\nU sledećem broju Tabloida objasnićemo kako je moguće da se Privredni sud i Tužilaštvo, umesto kriminalom koji cveta na svakom pedlju ove zemlje i u svakom segmentu privredne strukture, kao svojim prioritetom bavi odbranom jedne kriminalne družine, i to u najosetljivijem delu državnog establišmenta, od jednog siromašnog i nezavisnog lista koji jedva sastavlja kraj s krajem. Kako je moguće da je jedna kriminalna družina, koja je, po Tužilaštvu, od Tabloida "nezakonito optužena pre presude", važnija od miliona građana ove zemlje koji su i zbog tih i takvih osuđeni na smrt i - pre smrti. Strašno!


QOSHE - Za kim zvoni skupštinsko zvonce - Srđan Milivojević\nZa kim zvoni skupštinsko zvonce\nKao poslanik u Narodnoj skupštini Srbije u tri mandata, detaljno sam upoznao arhitekturu, ali i istoriju našeg hrama demokratije.\n11. decembar 2017. 16:30\nOvaj nemi a tako rečit svedok naših vremena, neraskidivo je vezan sa novijom istorijom našeg naroda, deleći njegovu sudbinu koja je i kreirana pod moćnim kupolama i svodovima ove građevine. Monumentalno zdanje podignuto je na mestu nekadašnje Batali džamije, pred kojom je za vreme Miloša Obrenovića 30. novembra 1830. godine održana Velika narodna skupština na kojoj je obnarodovan Drugi sultanov Hatišerif. Po turskom napuštanju Beograda, srušena je Batali džamija, a ovaj prostor je zarastao u trsku i ševar. Potom su ga preduzimljivi trgovci pretvorili u marvenu pijacu, na čije postojanje nas još uvek podsećaju, kako atmosfera, tako i pojedina zbivanja u ovom visokom domu, podignutom baš na tom mestu.\nTokom Drugog svetskog rata zgrada Skupštine pretvorena je u sedište nemačke komande za jugoistok Evrope, a jedno vreme bila je i štab armijske grupe E. U borbama za oslobođenje Beograda 16. oktobra 1944. zdanje Skupštine je teško oštećeno, ali je sačuvana biblioteka sa svim spisima. Malo je poznato da je naš veliki komediograf, Branislav Nušić, jedno vreme bio upravnik skupštinske biblioteke. Verovatno je baš tu na radnom mestu dobio inspiraciju za svoje najbolje komedije. Zato ne treba da vas začudi što se predsednica........


U zaključcima Komisije prijestonice Cetinje za praćenje realizacije ugovora o zakupu nepokretnosti navodi se da zakupac nije ispunio nijednu ugovornu obavezu, piše Pobjeda.\nO raskidu ugovora će odbornici Skupštine prijestonice raspravljati ove sedmice. Konzorcijum je trebao da se bavi uzgojem industrijske konoplje i ekstrakcijom ulja CBD iz suvogcvijeta industrijske konoplje za industrijske i prehrambene svrhe.\n“Uzimajući u obzir da zakupac nije ispunio svoje obaveze iz ugovora i time grubo prekršio bitne odredbe ugovora, bez odlaganja aktivirati činidbenu bankarsku garanciju za ispunjenje investicije u vrijednosti od 300.000 eura”, kaže se u zaključcima Komisije.\nIz Komisije zahtijevaju isplatu 61.949 eura kao iznosa neplaćene zakupnine za period do 31. januara ove godine, kao i naknadu štete zbog prijevremenog raskida ugovora u iznosu od 3,8 miliona eura.\nPrijestonica Cetinje je 4. marta prošle godine zaključila ugovor o zakupu nepokretnosti sa podgoričkom firmom Montenegro Bio Science, koja je zastupnik konzorcijuma koji sačinjavaju preduzeće Eviana Health Corporation iz Toronta, Montenegro Bio Science i nikšićki Ramel.\nPrema podacima CRPS-a, osnivač i izvršni direktor Ramela je Marinko Radulović. Izvršni direktor podgoričkog preduzeća Montenegro Bio Science je Nikola Perović, dok je osnivač te firme podgorička kompanija A+CROWD, čiji je Perović osnivač i izvršni direktor.\n“Ugovor je stupio na snagu 8. aprila prošle godine nakon ispunjenja prethodnog uslova za stupanje na snagu ugovora dostavljanja bankarske garancije za plaćanje zakupnine i činidbene bankarske garancije za ispunjene investicije. Nažalost, to je i jedina obaveza koja je od strane zakupca ispunjena”, kazali su iz Komisije.\nNavedeno je da je 11. januara ove godine zakupac Montenegro Bio Science, kao lider konzorcijuma, uputio dopis u kome se navodi da je globalna ekonomska kriza izazvana korona virusom ključni razlog nemogućnosti pokretanja projekta. Obavijestili su prijestonicu da nijesu u mogućnosti pokrenuti projekat i realizovati ugovorom definisane obaveze.\nIz prijestonice Cetinje je u aprilu prošle godine saopšteno da prostor nekadašnjeg regionalnog giganta u proizvodnji bijele tehnike dobija novu namjenu, koja bi u prvom redu trebalo da utiče na povećanje privredne aktivnosti na Cetinju i generiše nova zapošljavanja.\nZakupac Montenegro Bio Science obavijestio je prijestonicu da nijesu u mogućnosti pokrenuti projekat i realizovati ugovorom definisane obaveze. Prijestonica zahtijeva aktiviranje garancije od 300 hiljada eura, isplatu 61.949 eura za zakupninu, kao i naknadu štete zbog prijevremenog raskida ugovora u iznosu od 3,8 miliona eura\nKonzorcijum se bio obavezao da u periodu od dvije i po godine od potpisivanja ugovora investira najmanje deset miliona eura, te da izdvaja na račun prijestonice minimalno deset odsto od ostvarene neto dobiti. Zakupac se obavezao da plaća i mjesečni zakup, odnosno da po tom osnovu godišnje uplati na žiro račun prijestonice 660 hiljada eura.\nIz Komisije je saopšteno da je prijestonica Cetinje kao ugovorna strana ispunila sve dospjele ugovorne obaveze i to, između ostalog, zakupcu je omogućen nesmetani ulazak u posjed nepokretnosti koje su predmet zakupa.\nPrijestonica je, kako se navodi, omogućila zakupcu da se povezuje, ima pristupe, koristi infrastrukturu i priključke. A zakupcu je pružena podrška u smislu pribavljanja svih potrebnih dozvola, licenci, odobrenja, saglasnosti.\n“Na drugoj strani zakupac nije ispunio nijednu ugovornu obavezu od dana stupanja na snagu ugovora”, kazali su iz Komisije.\nIz Komisije je navedeno da zakupac nije, između ostalog, u roku od 30 dana od stupanja na snagu ugovora počeo realizaciju investicionog programa predviđenog biznis planom.\n“Zakupac nije platio zakupninu i druge naknade, nije dostavio bankarsku garanciju za plaćanje zakupnine za ovu godinu, nije osigurana imovina”, kazali su iz Komisije.\nTaman neka zakace zastavu na Obod i neka zive gledajuci u nju jer im je Obod odavno,,utihnuo"sto njih normalno ne śekira\nOhrabrujući podaci: U ovoj OPŠTINI deset dana BEZ NOVIH slučajeva koronavirusa\nSrijeda, 16.06.2021 | 16:51\nU posljednjih deset dana na Cetinju nije bilo novooboljelih od zarazne bolesti Covid 19, što je ohrabrujući podatak koji ukazuje na to da su preventivne mjere i masovna imunizacija dali rezultat, saopšteno je nakon elektronske sjednice Operativnog štaba Prijestonice Cetinje za borbu protiv zarazne bolesti COVID-19.\nJedna osoba PREMINULA od povreda zadobijenih u saobraćajnoj nezgodi\nSrijeda, 16.06.2021 | 16:07\nS.D. preminula je od povreda koje je zadobila u saobraćajnoj nezgodi...


Preko 80 posto kupaca u Srbiji ne zna svoja prava\nSvetski dan prava potrošača, 15. mart, obeležen je i u Srbiji, ali se kupci i korisnici usluga i danas suočavaju sa starim problemima, uprkos tome što je nedavno usvojen novi Zakon o zaštiti potrošača.\nViše od 80 odsto potrošača u Srbiji ne zna svoja prava, pokazuju podaci specijalizovanih organizacija, kojima se samo u Beogradu svakodnevno javlja na stotine onih koji žele zaštitu.\n“Najveći problem je nepotpuna primena zakona”, kaže za RSE Petar Bogosavljević, iz Pokreta za zaštitu potrošača Beograd, i podseća da je novi zakon stupio na snagu 1. januara 2011. ali da još nisu doneta podzakonska akta.\nZbog toga je za kupce i korisnike usluga misaona imenica potpuno ostvarivanje prava, pa ispitivanja pokazuju da nisu ni zainteresovani da se bilo kome obrate, što su za RSE rekli i građani na ulicama Beograda.\nU svom prvom radnom danu na mestu ministra trgovine u Vladi Srbije Dušan Petrović rekao je da će uskoro biti bolje, a najbolje što je mogao da poruči potrošačima je da eventualne sporove rešavaju vansudskim putem.\n“U sudovima po nekada može da bude sporo, po nekada može da bude i skupo. U svakom slučaju ne radi se ovde o utakmici između ravnopravnih partnera. Jer na jednoj strani je trgovina koja je mnogo jača, a na drugoj strani smo svi mi koji po nekada nemamo baš previše vremena i gotovo sam siguran da nemamo uvek novca da se sudimo oko svega ovoga. I zbog toga je medijacija mnogo važna”, smatra novoizabrani ministar trgovine.\nNajviše žalbi na mobilnu telefoniju i belu tehniku\nKako iskustva nekih drugih zemalja govore da je za potpunu primenu zakona potrebno da prođe do pet godina, potrošači se nadaju da bi Evropska unija mogla da utiče na Srbiju da taj proces ubrza.\nSimon: Evropska unija jedan od najvećih izvoznika sa milionima konzumenata širom sveta, a evropsko poreklo je sinonim za kvalitet i to želimo to da zadržimo.\nSignal je stigao već na Međunarodni dana prava potrošača kada je Ferenc Simon, predstavnik Delegacije EU u Srbiji, najavio da će Evropska unija Beogradu uskoro odobriti 2,5 miliona evra za zaštitu potrošača.\n“Jedan od principa Evropske unije je poštovanje prava potrošača, i zaštita njihovih interesa i standarda. Jedan od razloga zbog kojih nam je u Evropi važna zaštita potrošača je i taj što je Evropska unija jedan od najvećih izvoznika sa milionima konzumenata širom sveta, a evropsko poreklo je sinonim za kvalitet i to želimo to da zadržimo", poručio je Simon.\nDok se ne usvoje evropski standardi potrošači u Srbiji biće izloženi stalnim neprijatnostima, bahatom ponašanju trgovaca, nekontrolisanom dizanju cena. Bogosavljević kaže da primedbama nema kraja.\n“Potrošači se najviše žale na kvalitet mobilne telefonije, na loše aparate bele tehnike i na rad servisera koji često sporo otklanjaju kvarove”, navodi on.\nDa bi koliko toliko potrošačima u Srbiji moglo da bude bolje govori namera države da usvoji zakon o zaštiti korisnika finansijskih usluga, koji bi bankama uskratio nefer i rigorozne uslove prilikom davanja kredita štedišama.\nTako će građani bar moći da uzmu pozajmicu bez velike bojazni da će biti obmanuti, ali samo ako se zakon bude primenjivao.


Uzrok - Blic Online\nBRZINA FATALNA Za pet godina u BiH u udesima poginule 1.534 osobe\nNa putevima u BiH u poslednjih pet godina poginule su 1.534 osobe, a teže i lakše povređene 10.403.\nŠestočlana komisija formirana pre pet godina u Australiji s ciljem da utvrdi razloge i odgovornost sveštenika za seksualno zlostavljanje dece u institucijama širom te zemlje, u periodu od 1850. do 2015, završila je rad i sačinila izveštaj u kojem se kao mogući uzrok navodi celibat.\nMISTERIOZNA SMRT OSUĐENIKA U KPZ SARAJEVO Ni pet meseci kasnije niko ne zna tačan uzrok\nIako je prošlo više pet meseci od smrti osuđenika Ize Jahića (41), koji je u KPZ izdržavao kaznu zbog krivičnog dela posjedovanje i omogućavanje uživanja opojnih droga, Tužilaštvu KS još uvek nije dostavljen obdukcioni nalaz.\nSoliter u Londonu izgoreo ZBOG NEISPRAVNOG FRIŽIDERA\nPožar u londonskom soliteru Grenfel tauer je izazvala vatra koja je izbila u frižideru, a spoljne fasade su pale na testu bezbednosti, saopštila je policija, a preneo BBC.\nVEO ĆUTANJA Tužilaštvo tri meseca čeka nalaze veštaka o požaru u Tehničko-remontnom zavodu\nMostarski "Bingo" izgoreo do temelja zbog kvara na produžnom kablu\nRezultati istrage o uzroku požara, u kojem je u aprilu u potpunosti izgoreo hipermarket Bingo u Mostaru, pokazali su da je vatru prouzrokovao kvar na utičnici produžnog kabla, saopšeno je iz ove kompanije.\n"Grinfild akciona grupa" je još pre četiri godine upozoravala da je samo pitanje trenutka kada će se dogoditi incident u neboderu Grinfild, koji je u noći između utorka i srede potpuno izgoreo. Štaviše, upozoravali su da bi zgradu trebalo srušiti.\nMakedonka je mislila da je debela, ali kada je otišla kod lekara, saznala je GROZNU ISTINU (FOTO, VIDEO)\nČesti požari kod beogradskih ugostitelja, uglavnom zbog ISTE GREŠKE\nBroj požara ove godine u Beogradu u ugostiteljskim objektima preti da pretekne sa brojkama prethodnu i pored redovnih nadzora inspekcije, a uzrok je uglavnom isti za sve.\nREPRIZA NAJVEĆE KRIZE 21. VEKA Trampova politika gurnuće svet u PONOR\nMeđunarodni monetarni fond upozorio je danas da bi predlozi američkog predsednika Donalda Trampa za smanjenje poreza i ublažavanje finansijskih propisa mogli da izazovu novi krug ulaska u finansijske rizike one vrste koja je prethodila poslednjoj krizi 2008. godine.\nPredsednik Rusije Vladimir Putin izjavio je danas da je promena klime nezaustavljiva, ali da je ne uzrokuje ljudska aktivnost.\nKada KREDIT ZAUZME MESTO KUMA u braku: Prijedorčani sve lakše kažu „DA“ RAZVODU\nProšle godine u Prijedoru se razvelo 79 bračnih partnera, a 10 je uspešno pomireno u redovnoj proceduri koju pre razvoda svi moraju proći u Centru za socijalni rad.\nGlavna svetska tema prethodnih dana je razvod holivuskog "para nad parovima", Breda Pita i Anđeline Džoli. Po svemu sudeći, velikog udela u raspadu slavnog braka imala je Arminka Helić, lobistkinja za Srebrenicu i nekadašnja politička savetnica bivšeg britanskog šefa diplomatije Vilijama Hejga.\nOPET NEPRIJATNI MIRISI U VAZDUHU Uzrok vodostaj, pritisak, vrućine ili nešto drugo\nNa neprijatne mirise u toku celog dana žale se građani Novog Beograda, Zemuna, ali i samog centra grada. Oko 22 sata i dalje ne jenjava. Nadležne službe su u više navrata davale objašnjenja o ovom problemu koji se javlja sa velikim vrućinama, ali niko od njih nije izašao sa jasnim obrazloženjem - zbog čega je Beograd zavijen neprijatnim mirisima?\n"Dosta je bilo": Obdukcija, a ne ministar, može da utvrditi uzrok smrti čuvara\nPokret "Dosta je bilo" ocenio je danas da je nedopustivo što, umesto nadležnih koji treba da obave obdukciju, ministar zdravlja Srbije Zlatibor Lončar određuje uzrok smrti čuvara Slobodana Tanaskovića "koji je bio žrtva kriminalaca i glavni svedok" rušenja u beogradskoj četvrti Savamala.


Srbija u Pokretu | Ko bira muziku u Velikoj Plani?\nVelika Plana, 24. decembar – Uz čaj, kolačiće i slogan „Sam biraš ko će da ti svira naredne četiri godine – glasaj na Muzičkim izborima“ aktivisti inicijative „Biram koga biram“ iz Velike Plane ugostili su sugrađane u kafiću Ibi.\n„Planjani su kao najveće probleme istakli nezaposlenost, odnosno partijsko zapošljavanja nekompetentnog kadra, ali i zagađenost vode i mali broj lekara u domu zdravljaputevi, putevi u selima, razvoj turizma, korupcija, nedostatak parking mesta, nepotizam“, saznali smo od Aleksandra Tomovića, jednog od aktivista. Od ukupnog broja građana i građanki sa kojima su aktivisti razgovarali, njih 97% izjasnilo se da glasa na izborima, 67% bi radije glasali kada bi kanditata znali imenom i prezimenom, a 65% bi došlo da razgovara sa poslanikom.\nPored toga što su ih informisali o nedostacima trenutnog izbornog sistema i razgovarali sa njima o problemima koji su najaktuelniji u Velikoj Plani, aktivisti su svojim sugrađanima omogućili da glasaju na Muzičkim izborima. Na glasaćkom listiću našli su se sledeći predlozi:\nKlasika fantastika: Betoven – Peta simfonija\nRock&Rolla do bola: The Rolling Stones – Satisfaction\nPali brate narodnjaci će te smlate: Stoja – Bela ciganka\nKolibri spas za sve nas: Zakleo se bumbar\nHip Hop non stop: Beogradski sindikat – Alal vera\nFoto: Miloš Petronijević\nNajveći broj glasova dobio je predlog broj dva, ali aktivisti Marija Ivanović i Milan Mudrić izveli su numeru po sopstvenoj želji. „Ovako izgleda trenutni izborni sistem u Srbiji“, objasnio nam je Tomović. „Za jedno glasate na izborima, a dobijete nešto sasvim drugo.“\nAkciji su doprineli i Olgica Matić, Dragan Ostojić, Vesna Stanišić i Miloš Petronijević.\nAktivisti će izdvojiti probleme na koje su građani i građanke najčešće ukazivali i obavestiti o njima nadležnog poslanika ili poslanice prilikom njegove ili njene posete Velikoj Plani. Tom prilikom tražiće od njega ili nje da se obaveže da govori o tim problemima na Danu poslaničkih pitanja u Narodnoj skupštini.\nUz čestitke lakši razgovor o problemimaNovi timovi u inicijativi “Biram koga biram”


Konsekutivno prevodjenje i konsekutivni prevod Beograd\nPlanirate važan sastanak i želite da Vaš sagovornik\nrazume svaku pojedinost razgovora?\nPlanirate važan sastanak i želite da Vaš sagovornik razume svaku pojedinost razgovora?\nKonsekutivno prevođenje je vrsta prevoda u kojem prevodilac reprodukuje prevedeni tekst na ciljni jezik u trenutku kada govornik pravi predah u svom izlaganju, pri čemu prevodilac ponekad koristi pisane beleške koje je prethodno zapisao u svoj podsetnik. Konsekutivni prevod najprikladniji je za seminare, okrugle stolove, prezentacije i druge vrste poslovnih sastanaka.\nKonsekutivni prevodioci u potpunosti se prilagođavaju stilu i dinamici izlaganja svakog govornika ponaosob, te moraju da budu pouzdani, precizni, brzi i snalažljivi. Ako je reč o prevođenju pred javnim sudom ili u pravnim postupcima, nužno je da prevodilac bude i sudski tumač. Profesionalnost i veliko iskustvo naših prevodilaca doneće Vam uspeh u poslovnim sastancima, pri ugovaranju novih poslova sa stranim poslovnim partnerima.\nKonsekutivno prevođenje pogodno je za manje skupove, tako da za ovakvu vrstu prevoda nije potrebna posebna oprema. Ukoliko vaši sastanci traju više sati, potrebna su dva prevodioca koji rade timski i smenjuju se u toku prevođenja sastanka da bi zadržali maksimalnu koncentraciju u radu. Kako za simultano, tako i za konsekutivno prevođenje od posebne je važnosti da prevodioci unapred znaju datum skupa, da budu upoznati s terminologijom koja će se koristiti za vreme skupa i da im se unapred dostave materijali da bi se što kvalitetnije pripremili za sastanak.


Predstavljeni rezultati analize medijacije u biznis sektoru | Radio Kosovska Mitrovica\nPredstavljeni rezultati analize medijacije u biznis sektoru\n24. October, 2016 15:06 |\nU Kosovskoj Mitrovici danas su predstavljeni rezultati analize medijacije u biznis sektoru na severu Kosova. Rezultate analize su prestavlili članovi tima Centra za medijaciju Lazar Rakić i Fisnik Kumnova.\nLazar Rakić u uvodu odjasnio kako posredovanje funkcioniše:\n„Posredovanje je jedan način vansudskog rešavanja sporova i na Kosovu je uređen zakonom o posredovanju. To je jedan proces vođen od strane treće strane, medijatora ili posrednika i njegova uloga u tom procesu je da on usmerava razgovor između tih strana kako bi one došle do sporazumnog rešenja“ istakao je Rakić.\nKako je dodao, po postizanju sporazuma, potpisani dokument se ratifikuje na sudu i time postaje pravosnažan.\nRakić je naveo da prosečno trajanje sudskog postupka na Kosovu traje u proseku 330 dana, a da bi se troškovi značajno smanjili medijacijom. Takođe, kako je pokazano u istraživanju, tek 72 procenata ispitanih je upoznato sa alternativnim načinom rešavanja problema.\n„Cilj projekta je promocija posredovanja u ekonomiji kako bi smo na taj način motivisali biznise da na ovaj način rešavaju sporove. Ono čemu bi doprineli ostvarenjem ovog cilje je da, kroz rešavanje sporova na jedan jeftiniji i efikasniji način, biznisi postaju solventni i doprinelo bi se njihovom razvoju” kazao je Rakić.\nCentar za medijaciju je osnovan 2013. godine i podržavaju ga Norveška, Švajcarska i Nemačka ambasada u Prištini.


Šoljica kafe ujutru produžava život, kaže nova studija\nBrojni ljudi uživaju uz šolju kafe, posebno ujutro. Ispostavilo se da im to pruža ne samo dobar početak za jedan dan, već i za ceo život. Najnovija studija ustanovila je da kafa može da pomogne da živite duže. U njoj se navodi da osobe koje piju namanje tri šolje tog napitka dnevno, kako izgleda, žive duže od onih koji to ne rade. U do sada najvećoj studiji o pijenju kafe, naučnici su proučavali podatke skoro pola miliona zdravih osoba starijih od 35 godina, u 10 evropskih zemalja.\nVeć 20 godina, ova pržionica, nabavlja, proverava i snabdeva korisnike kafom. Tokom tog vremena, bilo je kontardiktornih studija o uticaju kafe na zdravlje ljudi. Sada, istraživači iz Međunarodne agencije za istraživanje raka i Imperijal Koledža u Londonu otkrili su da je konzumiranje kafe povezano sa smanjenjem rizika od smrti, posebno od vaskularnih i bolesti sistema za varenje.\n“Došli smo do identičnih rezultatat u 10 evropskih zemalja, I to za različite vrste kafe, od espresa do norveške filter kafe. Ispostavilo se da je kafa povezana sa smanjenjem procenta smrtnosti kod svih tih različitih populacija”, kaže Elio Riboli, profesor Imperijal koledža u Londonu.\nMuškarci koji su pili najmanje tri šolje kafe dnevno imali su 18 odsto manje šansi da umru, nego oni koji nisu pili kafu. Kod žena taj broj je bio sedam odsto.\nStiven Hurst radi u kompaniji koja proizvodi kafu.\n“Ne znam zašto je tokom godina kafa imala negativnu konotaciju i zato sam zadovoljan što su stvari sada malo ujednačenije”.\nMeđutim, skeptici kažu da brojni važni faktori nisu uzeti u obzir u tom izveštaju. Njihov argument je, na primer, da osobe koje nisu zdrave, nisu ni učestvovale u studiji, a da su ljubitelji kafe možda od samog početka bili zdraviji.


Izložba-apel protiv iseljenja Grafičkog kolektiva iz zgrade u centru Beograda\nBeta 28. maja 2018. 21:30\nGalerija „Grafički kolektiv“ koja mora da se iseli iz svog prostora na Obilićevom vencu, nadomak Knez Mihailove ulice, danas je priredila izložbu „Otisak vremena – Fragmenti iz istorije“.\nIzložbasumarno prikazuje 70 godina postojanja te prodajne galerije i njen značaj u umetnosti Srbije i Jugoslavije.\n„Večeras nećemo imati neko formalno otvaranje izložbe, jer ovaj prostor dovoljno sam po sebi govori koliko je ‘Grafički kolektiv’ značajan“, rekla je kustoskinja Galerije Ljiljana Ćinkul.\nGrafički kolektiv izgubio je prostor restitucijom, a zatim prodajom, a još nije poznato gde bi se preselio, iako je rok za selidbu mesec dana.\nĆinkul je novinarima kazala da je „Grafički kolektiv“ najstarija gradska galerija posle Paviljona Cvijete Zuzorić, u Kalemegdanskom parku.\n„Ovde su izlagali umetnici bez kojih nije moguće pisati istoriju savremene jugoslovenske i srpske umetnosti, posetioci su bili od Ive Andrića i Koče Popovića do Kiša, Mirka Kovača i drugih umetnika, mislim da je svaka druga priča suvišna… Teško je nabrojati sve zbog čega je ‘Grafički kolektiv’ deo nacionalnog identiteta ove države i grada, i mora da postoji“, rekla je Ćinkul.\nKarikaturista Dušan Petričić je izjavio da se „sve što se otima, može ozbiljnošću sačuvati i vratiti“.\n„Beograd se već ozbiljno vreme bruka, galerije će nam se naći na ulici, a i nama je tamo mesto. Izadjimo na ulicu da nam više nijedna institucija tamo ne završi. Prestanimo s nepodnošljivom promocijom zatvaranja očiju i okretanja glave“, istakao je Petričić.\nOn je dodao da je njegova generacija najodgovornija za užas koji se dogadja i da je zato dužna da reaguje i preduzme nešto.\nRežiser Slobodan Šijan je kazao da je „Grafički kolektiv“ jedinstven prostor i umetničko delo enterijera, arhitektonsko delo Predraga Ristića.\n„Ovo je bilo mesto okupljanja u centru grada, kao da udjete u umetničko srce grada. Šteta je što nije moglo da se očuva“, kazao je on i dodao da su tu bile mnoge značajne izložbe.\nDo 9. juna traje izložba na kojoj su predstavljeni najznačajniji dogadjaji, ličnosti i datumi koji obeležavaju sedam decenija rada Grafičkog kolektiva. Spremni za razgovor s posetiocima su umetnici, istoričari umetnosti i kritičari.


ANALIZA POLITIČKE PODRŠKE\nLegitimitet se smatra političkom podrškom birača na izborima, pa je kao takav, legitimitet predsednika Srbije pouzdan indikator poverenja koje ta ličnost uživa među građanima. Šta sve „ne štima“ u legitimitetu izabranog šefa države?\n„Vaša ubedljiva pobeda ukazuje na široku podršku naroda“ početak je postizborne čestitke koju je predsednik Rusije V. Putin uputio Aleksandru Vučiću. Predsednik pak Mađarske J. Ader u svojoj je čestitki istakao da je „odluka građana Srbije doneta velikom većinom“. Zbog toga bi bilo logično na osnovu analize rezultata izbora odnosno broja dobijenih glasova ustanoviti koliko pobeda A. Vučića zaista „ukazuje na široku podršku naroda“, i kolika je zaista ta „velika većina građana Srbije koja je donela odluku o izboru“?\nPri tome treba analizirati i procenat glasova koje je A. Vučić dobio od ukupnog broja birača koji su upisani u birački spisak u Republici Srbiji, a ne samo procenat glasova koje je on dobio od ukupnog broja birača koji su 2. aprila 2017. godine izašli i glasali na biralištima. Naime, merilo političke podrške koju pojedini političar ili pojedina politička stranka imaju u društvu, jeste procenat glasova koji su na izborima dobili od celokupnog broja birača odnosno od biračkog tela koje sačinjavaju svi punoletni državljani Republike Srbije koji su upisani u spisak birača.\nPolitička podrška izražena procentom na izborima dobijenih glasova od celokupnog broja birača odnosno od biračkoga tela naziva se legitimitet i jedini je valjan i pouzdan indikator i merilo koliku političku podršku u biračkom telu, a to je približno identično i u društvu, ima pojedini političar ili politička stranka.\nKako je to bilo na nedavno održanim predsedničkim izborima i koliku je političku podršku odnosno legitimitet dobio novoizabrani predsednik Aleksandar Vučić od svih punoletnih državljana Republike Srbije koji su upisani u spisak birača?\nKoliki je legitimitet Aleksandra Vučića?\nU birački spisak Republike Srbije bilo je upisano ukupno 6.724.949 birača i oni su sačinjavali biračko telo. Na birališta je izašlo i glasalo ukupno 3.655.365 birača ili u procentu 54,36 odsto biračkoga tela, a nevažećih glasačkih listića bilo je 60.378 ili 1,65 odsto. Prema izveštaju Republičke izborne komisije (RIK) o rezultatima izbora koji je prihvaćen na sednici koja je održana 20. aprila 2017. godine, kandidat Aleksandar Vučić dobio je 2.012.788 glasova birača, i to je 55,80 odsto glasova od ukupnog broja birača koji su glasali na izborima. No, koliki je to procent od ukupnog broja birača koji su upisani u spisak birača i koji sačinjavaju biračko telo, jer je taj procent kao šta je to prethodno navedeno, jedini valjan i pouzdan indikator i merilo političke podrške odnosno legitimiteta kojeg je na izborima dobio izabrani predsednik Vučić?\nAleksandar Vučić dobio je na izborima 2.012.788 glasova, i to je 29,93 odsto od ukupnog broja birača upisanih u spisak birača odnosno od biračkoga tela! Tako kvantifikovan, ovoliko iznosi njegov legitimitet odnosno politička podrška koju ima u biračkom telu, a to se može negde približno uzeti i kao mera političke podrške koju on ima i u celome društvu. Iz toga se takođe vidi i da mu je svojim glasovima na izborima političku podršku dalo manje od jedne trećine (1/3) biračkog tela, odnosno da je za njega je glasao svaki treći državljanin Srbije koji je upisan u spisak birača! Da li je to „pobeda čista kao suza“ kao što javno tvrdi Aleksandar Vučić ili je to možda ipak Pirova pobeda?\nNa parlamentarnim izborima koji su održani 24. aprila 2016. godine, SNS, SPS, SVM i Lista M. Zukorlića zajedno su dobile ukupno 2.326.063 glasa. Te stranke bile su u koaliciji i podržale kandidaturu A. Vučića na predsedničkim izborima 2. aprila 2017. godine, a njihov kandidat Aleksandar Vučić dobio je 2.012.788 glasova ili 313.275 odnosno 13,46 odsto manje glasova nego što su te stranke zajedno dobile na izborima koji su održani u aprilu 2016. godine!\nAdmiralka Mišel Hauard, komandant savezničkih snaga NATO-a u Napulju, u izjavi posle izbora ocenila je da bi pobeda A. Vučića mogla da pomogne u stabilizovanju zemlje. No, kako pobednik koji je dobio samo 30 odsto glasova birača te iste zemlje, među kojima je najviše onih starijih od 50 godina i slabo obrazovanih, može da bude uspešan u stabilizovanju zemlje pitanje je koje se nakon takve „ocene“ javlja samo od sebe?\nDakle, kao šta se to iz prethodno navedenih podataka može videti, skromna je to politička podrška odnosno legitimitet Aleksandra Vučića, jako, jako daleko od bilo kojeg i kakvog izbornog trijumfa o kome se proteklih dana moglo pročitati u prorežimskim novinama i na sajtovima. Obzirom na premijersku funkciju, državni aparat, javnu televiziju i ostale medije, te mnogobrojne otvorene i prikrivene, direktne i indirektne, legalne i nelegalne oblike podrške koje je imao u izbornoj kampanji, kao i mnogobrojnih primera opstrukcije opozicionih kandidata suprotnih demokratskim standardima pa čak i zakonu, to je u tim relacijama više ponavljanje relativnog neuspeha iz izbora 24. aprila 2016. godine, nego stvarni izborni uspeh!\nIzborni proces protekao u nedemokratskoj atmosferi i na granici neregularnosti\nTaj i sâm po sebi skroman legitimitet još umanjuje i činjenica da je dobijen na izborima koji su održani u krajnje nedemokratskoj atmosferi, na samoj granici (a možda i preko) regularnosti! Vladajuća stranka SNS, njeni koalicioni partneri, satelitske stranke i njihovi „kolaboracionistički“ predsednički kandidati, te državni aparat i tela javne uprave, radili su indirektno i direktno, prikriveno i otvoreno da izborni proces ne bude demokratski da bi time sprečili konkurente A. Vučića da budu ravnopravni i uspešni u izbornoj kampanji i osvajanju glasova birača. Medijski, a mediji danas presudno utiču na rezultate izbora, opozicioni kandidati bili su apsolutno omalovaženi i neravnopravni, tako da se čak mogao da dobije utisak da su to izbori samo sa jednom kandidatom. U uslovima tolike neravnopravnosti, pretnji, ucena, zastrašivanja, medijske harange, demonizovanja i linča opozicionih kandidata, izbori gotovo da i ne mogu da budu kompetitivni, jer se unapred zna da opozicioni kandidati nemaju ikakve šanse za dobar izborni rezultat. Direktno mešanje stranih država odnosno njihovih zvaničnika u izborni proces, bilo je ponižavajuće za sve građane Srbije koji drže do svoje časti, dostojanstva i nacionalnog ponosa. Kao da su građani Srbije politički nepismeni i bez demokratske političke kulture, pa su im potrebni mentori i sufleri u likovima stranih državnika koji su bili u funkciji i to neviđeno prozirne i jeftine političke propagande u korist samo jednog predsedničkog kandidata – Aleksandra Vučića!\nPosebno je na demokratsku i građansku javnost omalovažavajuće i nipodaštavajuće delovalo gostovanje Aleksandra Vučića i njegovih roditelja u emisiji „Ćirilica“ na TV Happy. Bio je to „rijaliti šou“ kakav do sada na ovim prostorima još nije viđen ni zapamćen. No, za to ne mogu da budu odgovorni ni srpska kultura ni srpski narod, jer je to ipak „sistemska“ greška istorijskih uzroka i dimenzija. Naime, za taj i takav javni megakič može da bude, a stvarno i jeste, odgovoran samo i jedino defekt u evolucionom razviću čoveka kao ljudske vrste – homo sapiensa. Jer, samo greška tih i takvih biololoških i psiho(pato)loških dimenzija može da dovede do provale cunamija narcizma, i njegovih posledica u obliku paroksizma neukusa, kiča, patetike, neiskrenosti, izveštačenosti, patvorene skromnosti i još lažnije humanosti, te poniženja čoveka kao humanog bića i nipodaštavanja svih njegovih individualnih i društvenih vrednosti!\nKako može da se vlada s tako skromnim legitimitetom?\nNo, izborna je činjenica da je A. Vučić dobio na izborima više glasova nego svi ostali (uračunavši tu i njegove „kolaboracionističke“ kandidate) predsednički kandidati zajedno, šta nije te i ne može da bude zanemarljiva politička i društvena činjenica. Dakle, on određenu političku podršku – 30 odsto biračkog tela (a tu negde i društva) odnosno legitimitet neosporno ima, samo treba da se odredi za kakav tip vladanja je takav i toliki legitimitet dovoljan odnosno primeren?\nZa autokratski i autoritarni tip vladanja u kome jedan čovek odlučuje o svemu, svačemu i svakome a tako je do sada vladao A. Vučić, neosporno je da on političku podršku birača odnosno legitimitet dobio – nije! Manje od jedne trećine (1/3) biračkog tela (29,93 odsto) glasalo je da A. Vučić obavlja funkciju predsednika Srbije, a više od dve trećine (70,04 odsto) biračkog tela direktno i aktivno, ili indirektno i pasivno neizlaskom na birališta, nisu svoj glas dali da A. Vučić obavlja funkciju predsednika Srbije!\nKakvi se zaključci mogu doneti na osnovu prethodno navedenih egzaktnih izbornih činjenica, te relevantnih političkih i društvenih činjenica o dosadašnjem tipu vladanja? Aleksandar Vučić na izborima neosporno nije dobio političku podršku biračkog tela, već legitimitet za autokratski i autoritarni tip vladanja! Takav tip vladanja ne bi bio legitiman ni da je dobio glasove odnosno političku podršku i dve trećine (66 odsto) biračkoga tela, a on je dobio čak manje od jedne trećine (29,93 odsto) glasova biračkoga tela. Šta mu je time 70 odsto biračkoga tela, a to je i velika većina srpskog društva odnosno državljana Republike Srbije, direktno glasanjem i indirektno neizlaskom na birališta, poručilo?\nPoruke biračkog tela i javnosti\nZavere, urote, državni neprijatelji, navodni atentati, cenzura, monopol nad elektronskim medijima, partitokratija, ideološki i politički monizam, nedovoljno uvažavanje ljudskih i građanskih prava i sloboda kao i prava manjina, pravna država kao daleki i nedosanjani san, „Beograd na vodi, demokratija pod vodom, Savamala u vazduhu“. Za sve prethodno navedeno bili smo uvereni da su to tek samo aveti totalitarne prošlosti. No, poslednjih godina svedoci smo dešavanja koja stvaraju utisak revivala alata, metoda i ljudi („kadrova“) upravo iz te i takve, totalitarne (naivno smo mislili) prošlosti. Permanentni izbori van svih i svakih ustavnih rokova, standarda i običaja parlamentarne demokratije, izborni proces nedostojan demokratskog društva i države, parlament kao transmisija autokratske vlasti a ne mesto demokratskog dijaloga i političkog odlučivanja, medijski monopol vladajuće stranke i demonizovanje ne samo opozicije nego i svakog drugog i drugačijeg mišljenja, opstrukcija civilnog društva, nacionalizam, populizam, društvena netolerancija, stalno i trajno unose zebnju, nemir i strah u građane, tako da etički i moralno razaraju i destabilizuju srpsko društvo i državu. Umorni smo, iznureni i napaćeni od takve politike, društva i ekonomije! Gubimo veru u izborni proces u kome je zbog nedemokratske atmosfere i neravnopravnih uslova izbornog takmičenja za stvarne opozicione kandidate unapred poznat izborni pobednik, što stvara biračku apatiju i demotiviše gotovo polovinu biračkoga tela da izađe na birališta. Veći deo od gotovo polovine birača sa državnog biračkog spiska su protestno biračko telo, koje svoj građanski i politički protest protiv nedemokratskih i semikompetitivnih izbora manifestuje izbornom apstinencijom, odnosno toliko niskom stopom izborne izlaznosti da time dovode u pitanje smisao ne samo institucije političkih izbora, nego čak i same demokratije kao političkog sistema!\nMolimo Aleksandra Vučića kao formalno legalno izabranog te skromno legitimisanog predsednika Republike Srbije, da nas u vladanju (bolje bi za narod bilo da upravlja!) poštedi svoje omnipotencije, autokratije i autoritarnosti; da u svom životnom ritmu nešto promeni pa da se više odmara i raduje, a da manje radi. Kult (s)ličnosti pa makar i kao „soft“ varijanta klasične diktature, nikome nikada i nigde ništa dobra doneli nisu. Neka sâm počne da se ponaša demokratski i neka državom počne da vlada demokratski, a država da bude pravna i socijalna. Na predsedničkim izborima dobio je toliko glasova birača odnosno legitimitet; koji mu daju mandat, pravo i obavezu da se sâm vlada i da državom Republikom Srbijom vlada – samo i jedino demokratski!\n2017-05-30T20:00:22+02:0030 маја, 2017|Kolumna|\nmilija suzović 06/15/2017 at 15:11\nSAD SE SEKIRAJ ŠTO NIKAD NEĆETE PREĆI 15 POSTO. NACIJU STE NAMAGARČILI 5 OKTOBRA,JEL SADAŠNJIH 55 POSTO VUČIĆEVIH GLASOVA JE BILO UZ VAS 5 OKTOBRA,I NIKAD VIŠE.JEL TI JASNO MANKI.


OTKRIVEN TAJNI DOKUMENT: Evo kako su Amerikanci nagradili Đukanovića jer je OKRENUO LEĐA SRBIMA!\nPosted on 21/09/2018 18/09/2018 inRegion, Srbija, Svet, Vesti\n„Što se može učiniti da se minimiziraju političke posledice vazdušnih napada u Crnoj Gori na predsednika Đukanovića“, piše u dokumentu iz marta 1999, sa kojeg je skinuta oznaka tajnosti. U dokumentu se pominju verzije napada na SRJ, u kojem bi prvobitni paket vazdušnih napada („Faza I“) bio fokusiran na integrisane sisteme vazdušne odbrane u Srbiji i Crnoj Gori.\n„Napad na integrisane sisteme vazdušne odbrane uključuje u slučaju nužde napade u Crnoj Gori. Već smo upozorili predsednika Đukanovića da će to verovatno biti slučaj“, stoji u dokumentu od 20. marta. Četiri dana kasnije počeli su vazdušni napadi na Jugoslaviju.\nCrna Gora bila je tema više telefonskih razgovora Klintona sa britanskim premijerom Tonijem Blerom i nemačkim kancelarom Gerhardom Šrederom. Mnogi delovi razgovora o Kosovu i Miloševiću nisu dostupni, posebno odgovori sagovornika američkog predsednika, a u jednom od njih razgovaraju o napadima na mete u Crnoj Gori.\nPreviousPrevious post: PERIOD VIRUSA DOLAZI! Evo par SAVETA kako da OJAČATE tokom jeseni: Svaki dan pijte OVO!\nNextNext post: ČUDO NA GROBU PATRIJARHA PAVLA: Dečak izlečen od RAKA, lekari u NEVERICI!


Najava Kancelarije za dijasporu u Kruševcu | Kruševac Info\nNajava Kancelarije za dijasporu u Kruševcu\nKruševac su posetili pomoćnik direktora Kancelarije za saradnju sa dijasporom Rastko Janković i samostalni savetnik Olga Milojević. Povod razgovora sa gradonačelnikom Bratislavom Gašićem bio je otvaranje prve Kancelarije za saradnju sa dijasporom u Srbiji (van Beograda).\nKancelarija za saradnju sa dijasporom, kako je rekao Gradonačelnik, funkcionisaće u okviru Kancelarije za brze odgovore. Motiv ovakvog poduhvata zasnovan je na činjenici da veliki broj iseljenika potiče upravo iz opština Rasinskog upravnog okruga i otvaranje ovakve Kancelarije olakšalo bi im i ubrzalo mnoge procedure, a i zemlja matica (Srbija), odnosno Grad Kruševac bi se efikasnije povezao sa Srbima u rasejanju.\nTo podrazumeva, pre svega, brže dobijanje državljanstva, izvoda i drugih dokumenata, ali i pružanje svih neophodnih informacija vezanih za mogućnosti i uslove investiranja u Kruševac i opštine Okruga.\nNa taj način, olakšava se i intenzivira i komunikacija lokalnih samouprava sa Vladom Republike Srbije (vezana za projekte).\nPlan je da ova Kancelarija u Kruševcu počne sa radom sredinom aprila meseca ove godine.\nKao pozitivan primer i želju naših ljudi u inostranstvu da pomognu matici, možemo navesti i dve značajne donacije Kruševcu.\nJedna će stići iz Kanade (oko 12.000 evra) – aparati namenjeni Dečijem odeljenju bolnice Kruševac, a druga (9.000 evra) – aparat Ginekološko-akušerskom odeljenju Zdravstvenog centra, a obezbedili su ih iseljenici kruševačkog kraja koji se bave biznisom u Rusiji.\nU Rasinskom okrugu Korona virusom, a koji imaju i…\n« Najava sednice Skupštine OKS-a 3. aprila u Kruševcu\nSavetovanje o profesionalnoj orijentaciji maturanata – forenzičar, inspektor i vatrogasac predavači »


Kragujevčanin Ivan Mošić brani boje Srbije na Svetskom prvenstvu u rukometu | InfoKG - Mesto gde se informišem\nPonedeljak, 14 Januar 2019 14:00Autor: InfoKGFoto: Printscreen - YouTube/ivan pavlovic\nKragujevčanin Ivan Mošić jedan je od rukometaša reprezentacije Srbije koji brani boje naše zemlje na Svetskom prvenstvu u Nemačkoj i Danskoj.\nSvetsko prvenstvo u rukometu održava se od 10. do 27. januara u Nemačkoj i Danskoj. Srbija se nalazi u teškoj grupi sa Nemačkom, Francuskom, Brazilom, Rusijom i ujedinjenom Korejom. Reprezentacija Srbije takmičenje je započela remijem sa Rusijom (30:30), a zatim je poražena od Francuske (32:21).\nKragujevčanin nije igrao u susretu sa Rusijom, ali je u meču sa Francuzima postigao četiri gola.\n“Orlove” naredna utakmica očekuje danas portiv Brazila, koja je na programu od 15:30 časova. Ovaj meč je od velikog značaja, jer može da utiče na plasman našeg tima u sledeću fazu takmičenja. Inače, u narednu fazu idu tri najbolje ekipe iz svake od četiri grupe.\nKragujevčanin Ivan Mošić karijeru je započeo u Radničkom, 2016. je prešao u Crvenu zvezdu, pa je bio na pozajmici u Šababu Al Ahliju iz Dubaija, potom je potpisao dvogodišnji ugovor sa Ademar Leonom iz Španije.\nNajveći uspeh u klupskoj istoriji: Rukometaši “Radničkog 1964” plasirali se na završni turnir Kupa Srbije


Vesti online / Sport / Fudbal / PSŽ sprema osvetu Barseloni\nMladi srpski golgeter nije samo igrač koji je interesantan vodećim evropskim klubovima, već je sada i "oruđe" osvete koju Pari Sen Žermen kuje protiv Barselone.\nViše nije tajna da je Luka Jović želja broj 1 katalonskog kluba za junski prelazni rok,a njegova cena se kreće između 50 i 60 miliona evra.\nMeđutim, Pari Sen Žermen je rešio da pomrsi konce Barselone i u glavnom gradu Francuske bi bili najsrećniji kada bi Srbin završio bilo gde drugo, samo ne na Nou Kampu.\nKako tvrdi katalonski Sport, PSŽ je prividno ušao u trku za kupovinu Luke Jovića i Matijsa de Lihta, iako istinski nema nameru da kupi ovu dvojicu igrača. Plan Svetaca je da dižu u nebo obeštećenje za Srbina i Holanđanina, samo da bi naterali Barselonu da se što više potroši.\nKao deo igre, pojavljivaće se priče kako je Luka Jović prva želja trenera PSŽ-a Tomasa Tuhela, da bude naslednim Edinsona Kavanija, koji je na pragu odlaska sa Parka prinčeva.\nParižani su besni na klub sa Nou Kampa zbog Frenkija de Jonga, koji je izabrao, pored svih ponuda, da ode iz Ajaksa u Barselonu, kao i zbog Adrijana Rabijoa, koji je odbio da produži ugovor sa francuskim prvakom, da bi, navodno, otišao u Kataloniju kao slobodan igrač. Mada, uopšte nije sigurno da će Rabio završiti u Španiji...\nTakođe, odnosi čelnika dva kluba nisu bili ni pre toga na nekim nivou, zbog načina kako je PSŽ odveo Nejmara iz Barselone.